Интервју Ђорђа Милићевића за Еспресо: Вешала се нисмо плашили ни 5. октобра, не бојимо се ни сада | Socijalistička partija Srbije\nIntervju Đorđa Milićevića za Espreso: Vešala se nismo plašili ni 5. oktobra, ne bojimo se ni sada Vesti\n25 marta, 2019 u 11:18\nPotpredsednik Skupštine Srbije i šef poslaničke grupe Socijalističke partije Srbije u parlamentu Đorđe Milićević u prvom video intervjuu nakon saobraćajne nesreće za Espreso kaže da jedva čeka svoj povratak u Skupštinu Srbije i da ga već pomalo izdaje strpljenje.\nI dalje je pod nadzorom lekara, i dalje rane nisu dovoljno srasle, ali Đorđe je borac, redovno prati sva dešavanja na političkoj sceni Srbije i iz svog stana gde nas je ugostio daje direktive poslanicima SPS u parlamentu.\nHajde da krenemo od tog nesrećnog događaja koji se dogodio pre 4 meseca, kako teče oporavak?\n– Moram da priznam da nakon četiri meseca, nekako i nerado govorim o onome što se desilo. Iza mene i moje porodice je jedan sigurno najteži period i trenutak u životu. Na svu sreću imao sam iza sebe taj stub – porodicu, ali i drugi značajan stub, a to su moje kolege, prijatelji koji su svo vreme bili moja podrška i naravno lekarski tim koji me je kroz ovo vodio. Danas, oporavak ide, kako to lekari kažu pravim i dobrim tokom. Sada je stvar samo u jednom, a to je strpljenje. Meni je strpljenje pomalo na izmaku, nisam navikao toliko da pauziram, nisam navikao da ne radim. Znate, pola svog života sam u politici, o 1996. godine sam u politici i navikao sam da mi dan bude dinamičan, navikao sam na obaveze, navikao sam na odgovornost…\n– Na Skupštinu svakako, ali to pomalo ovaj lekarski tim ne shvata, ali moraću da ih poslušam. Šalu na stranu, ono što je najvažnije je da oporavak ide u dobrom pravcu. Pitanje je vremena, a ja se nadam da će to biti što pre da se vratim u Skupštinu, a ja bih rekao i u jedan normalan tok svog života i svih onih dešavanja koje sam imao pre ovih nesrećnih događaja.\nOtkrili ste nam pre razgovora da ste sve vreme oporavka pratili politička dešavanja i rad Skupštine, kako izgleda politika sa ove druge strane?\n– Hajde da kažemo da izgleda nešto lakše i jednostavnije u odnosu na to kada ste u plenumu i sali, ali uvek imate te emocije i taj jak doživljaj ako ste u politici zarad opšteg, a ne ličnog interesa.\nDa li ste u tim momentima poželeli da pozovete nekoga i da mu kažete: “Zašto si to rekao”?\n– Zvao sam.\n– Da, jesam. Čim sam dobio telefon zvao sam ih.\nKo je najviše stradao?\n– Ne, niko nije stradao. To bih pre nazvao konsultacijama poslaničke grupe SPS.\nZnači Neđo Jovanović je izvukao deblji kraj?\n– Neđo Jovanović je jako konkretno i ozbiljno svo ovo vreme obavljao ulogu koju je imao u poslaničkom klubu SPS i ja sam mu veoma zahvalan na tome.\nDa li ste, dok ste silom prilika bili sa strane i Vi kao i većina ljudi malo razočarani radom Skupštine i pojedinih poslanika?\n– Nisam razočaran. To su čak i dva pitanja. Prvo pitanje je vezano za sam rad Narodne skupštine, a drugo bi se svodilo na ono što se danas dešava u Skupštini i to pre svega zahvaljujući jednom delu opozicije koja bojkotuje rad parlamenta. To su ostaci DOS-a i bleda kopija onoga što smo imali 2000. godine. Kada je reč o samom parlamentu, kada je reč o njegovom radu, bez obzira koliko pokušavali da parlament predstave u najgorem mogućem svetlu javnosti, ja sam mnogo puta do sada rekao, a ponoviću to i danas: “Parlament je, u to sam u potpunosti ubeđen simbol demokratičnosti i trasparentnosti u radu. Parlament na najbolji mogući način daje odgovore na pitanja koja se pred njim postavljaju i radi u najboljem interesu građana Srbije!” S druge strane, kada je reč o ovom drugom pitanju shvatajući da je nemoguće dobiti jeftine političke poene kroz opstrukciju rada parlamenta, što smo, a to je bilo vidljivo imali od samog konstituisanja Skupštine. Podsetiću vas samo na neke detalje kao što su verbalno sukobljavanje, unošenje kamena, čupanje mikrofona…\nPsovke i vređanja?\n– Između ostalog i to. Shvatili su da na taj način nije moguće doći do jeftinih političkih poena. S druge strane shvatajući da kroz demokratsku raspravu i demokratsko sučeljavanje mišljenja ne mogu, anemični su da pokažu svoju snagu predstavnici tog dela opozicije su se opredelili za ono što smo malopre rekli. ja to ne bih nazvao bojkotom, ja bih to nazvao monolog u skupštinskom holu. Ali to je njihovo pravo. Apsolutno niko nikada nije želeo da spreči demokratsko suočeljavanje mišljenja u parlamentu. Znate, snaga sile nikada ne može da bude jača od snage argumenata i u tome je suština. Nije poslanik jak onoliko koliko je fizički snažan i onoliko koliko može glasno da govori, da verbalno izazove sukob, da lupa u poslaničke klupe, već koliko je spreman da argumentovano nastupa. kao predsedavajući uvek sam pokušavao da iznađem ravnotežu između poštovanja prava poslanika vlasti s jedne i opozicije s druge strane. Nikada nisam imao dvostruke aršine, uvek sam nekako, možda je to zabluda i kada pogledam šta se danas dešava verovatno i jeste, ali sam smatrao da valjda možemo da krenemo od onoga što nam je zajedničko, bar ja smatram, a to je prosperitet Srbije. Pa da onda raspravu sa terena politikanstva prevedemo na teren demokratske rasprave i suočaljavanja mišljenja.\nU neke ozbiljen tokove?\n– Naravno. Ne vidim da je takva volja postojala s druge strane. Smetao je poslovnik o radu? Mi kao stranka uvek smo pokazivali spremnost da razgovaramo o izradi novog poslovnika, ali ovaj i ovakav poslovnik nije definisala ova vladajuća koalicija, već upravo ona većina koja danas sedi u tom takozvanom Savezu za Srbiju. Smatrali su da su nezamenljivi, nepromenljivi i da će večito biti na vlasti. Nisu se rukovodili onom Pašićevom: “Kada ste na vlasti donosite zakone koji će vam koristiti i onda kada budete u opoziciji!”Nisu se time rukovodilim, ali nema veze mi smo spremni da o tome razgovaramo, jer smatramo da postoje mnoga otvorena pitanja koje treba da reši poslovnik o radu. Za naš poslanički klub na primer ključno je pitanje kako nametnuti obavezu da obavlja svoju funkciju?\nPostoji li uopšte neka vrsta sankcija za poslanike koji bojkotuju rad Skupštine?\n– Na žalost ne. Zato i kažem da je jako važno da što pre povedemo razgovore na tu temu, rekao sam šta je za nas ključno pitanje, a to je kako nametnuti onima koji su dobili mandat od građana da rade svoj posao poslanika. Skupštinske klupe su nam prazne. Nema idealnog poslovnika o radu i ja to vrlo dobro znam, ali hajde da pokušamo da se bavimo ključnim pitanjima. Predsednica Skupštine Maja Gojković nametnula je neka od pitanja koja se tiču poslaničkih mandata. Jer vi ste videli u ovom sazivu, da je haos. Ja više ne znam ko pripada kom poslaničkom klubu, ko je samostalan…\nTo se menja iz dana u dan?\n– Apsolutno ste u pravu. Samo bih želeo da kažem još jednu rečenicu o tome kako urediti poslovnik? Da se prisetimo poslovnika iz 2000. godine. Ja nerado govorim o prošlosti, ali prisetiću vas na poslovnik iz 2000. godine, taj crveni poslovnik kako su ga nazivali, poslovnik Slobodana Miloševića kog su hteli što pre samo da sklone jer navodno nije valjao. Ali taj poslovnik je u svakom trenutku zahtevao da u sali bude 126 narodnih poslanika. Taj poslovnik je predvideo da onog trenutka kada prikažete povredu poslovnika istog momenta se o njoj izjašnjavaju poslanici. To je samo jedan segment.\nTaj poslovnik su mnogi kritikovali da nije demokratski?\n– Da, nije demokratski jer je nametao obavezu poslanicima da rade, pre svega obavezu poslanicima većine. Suština u tome je da u ovoj raspravi koja se vodi danas ja svo vreme gledam samo kritiku zarad kritike. Nemate apsolutno nikakav predlog, nikakvo rešenje, znate samo jedno: “Protiv ste!” To je bila suština bavljenja ovog dela opozicije koji danas vodi monolog u skupštinskom holu. Mnogo puta sam i kao presedavajući i kao šef poslaničke grupe ih pitao: “Postoji li neki drugi put i pravac kojim Srbija može i treba da ide?” Ali ono što je činjenično i što je jasno, a to je da reformski kurs Vlade nema alternativu.\nMaja Gojković je pričala da poslanici koji bojkotuju rad parlamenta, uredno podižu svoje plate, dnevnice za put u inostranstvo, kako to komentarišete?\n– Predsednica parlamenta je potpuno upravu kada kaže nešto tako, a to su činjenice. Plate uzimaju, dnevnica nema ali se uzimaju putni troškovi i nažalost shodno aktuelnom poslovniku o radu nemate mogućnost da to drugačije uredite. Malopre sam rekao da je i predsednica parlamenta takođe iznela neke predloge… Znate, kada govorimo o komunikaciji u parlamentu, mržnja i nasilje ne doprinose, mržnja i nasilje ne grade i loše utiču na građane i stvaraju jedan vid depolitizacije, a nama je potrebno masovno učešće građana u procesima koji dolaze. Znate koja je po meni ključna reč kojom treba svi da se rukovodimo? Pristojnost.\nNje nedostaje u Skupštini, morate priznati?\n– Priznajem. Treba da iz javnog diskursa izbacimo sve ono što je negativno kako bi imali normalnu komunikaciju i pristojan dijalog, da imamo normalan prag kulture koji apsolutno niko od nas ne bi smeo da pređe. Ova vladajuća većina je pokazala delima, a ne rečima da joj je stalo i da uvažava princip pristojnosti, kao i princip odgovornosti. Jer znate šta je za mene lično pristojnost kada govorimo o politici, kada govorimo o Narodnoj skupštini? Pošteno i čestito obavljati posao za koji ste dobili poverenje i mandat od građana, ali sa druge strane snositi i konsekvence za greške koje učinite. Ova Vlada nikada nije ništa želela da prikrije i nikada nije vodila politiku pod maskama. Mislim na vladajuću većinu kada to kažem. Znači ne jedna priča u Vašingtonu i Briselu, a druga pred građanima Srbije kada je najteže i to je veliki pomak na političkoj sceni Srbije i pokazatelj da želimo da napravimo još jedan iskorak da postanemo pristojno društvo. Znate u Srbiji godinama unazad svi su za nešto bili krivi, a niko nikad nije odgovarao.\nKada smo kod te pristojnosti na političkoj sceni, postoji li neko iz opozicije s kim se najbolje slažete?\n– Ja bih na to pitanje odgovorio sa dve potpuno jasne i precizne rečenice. Kao predsedavajući nemam dvostruke aršine tokom sednice uvek sam tražio ravnotežu između poštovanja prava pozicije s jedne i opozicije s druge strane, ma koliko to nekome u datom trenutku smetalo. Drugo kao šef poslaničke grupe uvek sam spreman na argumentovanu raspravu i na argumentovano suočeljavanje mišljenja sa predstavnicima opozicije. Vidite, parlament je mesto gde govorimo o alternativama i kako da dođemo do kvalitetnih zakonskih rešenja koji će biti u najboljem interesu građana Srbije.\nA s kim se najbolje slažete iz redova opozicije, ima li neki poslanik da ste i lični prijatelj?\n– Ne bih nikoga posebno izdvajao. Pokušavam i svo vreme pokušavam da sa svima izgradim korektne odnose.\nKako komentarišete proteste koji se danima dešavaju širom Srbije?\n– Srbija je demokratska država, svako ima pravo da protestuje i sve dok su oni mirni i dok ne ugrožavaju pravo drugih i funkcionisanje države. kada su u pitanju aktuelni prostesi, ne vidim da oni nude bilo kakva konkretna rešenja i predloge. Ne vidim da daju odgovre na ključna i najvažnija pitanja u Srbiji. Ako su odgovori na ključna pitanja danas u Srbiji poziv na vešanje i pretnje vešanjem, to je nešto što smo gledali i 5. oktobra, nismo se plašili ni tada ne plašimo se ni sada. Ako su odgovori na ključna pitanja i pretnje i maltretiranje žena, prozivanje studenata na ulicama onda treba da postavimo pitanje govorimo li mi o nekim ozbiljnim političkim protestima ili govorimo o nečemu što se može u pravom smislu te reči okarakterisati kao nasilno i siledžijsko ponašanje. Demokratija se nikada ne može ostvariti na ulici. Ona se ostvaruje samo na jedan jedini način, a to je na izborima i nikako drugačije. Onaj deo opozicije, ostaci DOS-a koji pokušava da ove proteste predstavi kao svoju podršku, njih na izborima nema. Njih građani neprepoznaju. Ne samo da ih nema u biračkim kutijama u nekim sredinama ih nema ni na glasačkim listićima, što dovoljno govori o njima. Do pre samo nekoliko meseci, gromoglasni su bili u zahtevima za raspisivanje vanrednih parlamentarnih izbora.\nSada žele da ih bojkotuju?\n– Ali zašto? Zato što smatraju da tako udruženi mogu politički da prežive na političkoj sceni. Da se razumemo, nisu se oni udružili da bi predstavljali ozbiljnu alternativu Vladi Srbije i njenom reformskom kursu, to je apsolutno nemoguće i nerealno. Udružili su se da bi preživeli, danas kada shvataju da je i to mnogo teško, osmišljavaju nove političke floskule. Jedna od njih je i bojkot. Bojkot čega? Izbora? Kako da dođete na vlast ako nećete da učestvujete na izborima?\nTraže promenu zakona?\n– Zbog čega bojkotuju? Zbog izbornih pravila i izbornih procedura? Pa ko je ta pravila definisao? Upravo većina koja danas sedi u tom i takvom SZS. Druga politička floskula je prazan papir bez ikakve težine i suštine. Najbleđa kopija onoga što smo videli 5. oktobra 2000. godine. Nekakav ugovor ili sporazum sa građanima. To je nešto što su građani što pre hteli da zaborave jer oni koji su tada preuzeli odgovornost nisu pokazali sposobnost i spremnost da realizuju ono što je stajalo u tom sporazumu. Ovo danas je najbleđa kopija. U Srbiji je sada najvažnija stabilnost, u momentu kada se donose odluke koje su od najvažnijeg nacionalnog interesa.\nPričate o rešenju za Kosovo i Metohiju?\n– Naravno. Ovakvi protesti apsolutno neće doprineti tome. Znate to što idete pred međunarodnu organizaciju i tužakate svoju državu. Najpre preko lokalnih samouprava, ako se sećate tri lokalne samouprave se pojavljuju pred Savetom Evrope i na najgori mogući način pričaju o svojoj državi. Ja ću vam reći samo jedan detalj… Kada kažu da je to karikatura demokratskog režima u Srbiji i da je to diktatorski režim jer su navodno u neravnopravnom položaju naspram ostalih opština. Oni sebe nazivaju opozicionim opštinama i gradovima.\nDa li pričamo o tužbi Zelenovića?\n– Da, pričamo o jednom političkom procesu, nije to tužba Zelenovića to je papir i dokument koji su tri lokalne opštine uputile Savetu Evrope i pri tome meni neko sad hoće da kaže da je to broba za interes građana. Ne, ovo je politička borba, a najveći teret pada na građane. Samo jedan cilj ove borbe je taj da ovi lokalni moćnici, ja ih neću nazvati opozicioni jer tako ne delim opštine i gradove sačuvaju svoje političke fotelje. Znate šta je bio povod? To što je neko od poslanika rekao da će se sakupljati potpisi da se pokrene inicijativa za raspisivanje lokalnih izbora u ovim opštinama. To je bio povod. Oni bi trebalo da znaju šta kaže Zakon o lokalnoj samoupravi, koji su to razlozi koji dovode do raspisivanja izbora u lokalnim opštinama. Dakle nije to tema, cilj je bio loše govoriti o Srbiji. Ne shvataju da će to kratkoročno doneti neki politički poen, ali da to šteti državi, a i govore neistine. Ja sam onda iskoristio svoje pravo kao poslanik i pozvao ih da ovaj teret političke borbe ne snose građani već da u ove tri opštine idemo na lokalne izbore. Ako oni smatraju da su u pravu i da je tačno sve što oni govore, pa sve to građani vide, je l tako? Građani bi to onda potvrdili i na pravi način regaovali na nekim izborima.\n– Jedne je obuzeo strah, druge nervoza. jedan od tih moćnika mi se obratio saopštenjem i rekao da radim protiv interesa vladajuće koalicije i protiv interesa svoje stranke jer moja stranka tamo ima 0.2 odsto. Znate šta? Odavno sam shvatio i definisao neke svoje prioritete u politici i ako ste u njoj zarad opšteg, a ne ličnog interesa i ako u ovoj političkoj borbi trpe građani, pa neka moja stranka ima i nula odsto glasova. Apsolutno je nebito, ali neka građani potvrde da ste upravu, ako jeste čemu onda strah od izbora? Poslednjih meseci smo videli da su Đilas i Jeremić posetili Brisel, bilo bi interesantno da nam kažu kakav su stav zauzeli po pitanju evropskog puta Srbije, kada je jasno da u tom i takvom savezu ima stranaka koje su izričito protiv nastavka evropskog puta Srbije.\nDa li su to Dveri?\n– Da ih ne imenujem. Ono što je svima jasno je to da vlast koja ima ovakvu opoziciju ne treba da brine i da gubi vreme na opoziciju. Treba da nastavi kao i do sada da odgovorno, ozbiljno i posvećeno obavlja posao za koji je preuzela odgovornost, a građani će to na izborima znati da vrednuju.\nKako vidite danas stanje na Kosovu i kako mislite da će se ta situacija rešiti?\n– Nije lak period koji je pred Srbijom, kada je u pitanju Kosovo i Metohija, moram da kažem da ne vidim izlaz u ovom trenutku. Možda je za neke političke opcije pitanje Kosova gotova stvar, možda je za neke političke opcije prihvatljivo jednostrano proglašenje nezavisnosti Kosova, za nas nije i nikada neće biti. Čuli ste i potpuno jasan i precizan odgovor predsednika države na ultimatume koji su postavljeni, a on je: “Ne!” Za nas ovo nije dnevnopolitičko pitanje na kom se ubiraju poeni već je pitanje koje se tiče budućnosti rekao bih svakog građanina Srbije. Jasno je da predsednik i Vlada pokazuju spremnost da preuzmu odgovornost za svoje odluke, da se bore da sačuvaju stabilnost, da pobeđujemo u miru, da na najbolji mogući način zaštitimo nacionalne i državne interese, kako? Kroz razgovor i spremnost za razgovor, dakle dijalog nema alternativu. Razmišljamo, razgovaramo da bi imali budućnost. Znate, ne možete zabijati glavu u pesak.\nKako doći do razgovora kada druga strana to ne želi?\n– Na nama je da vodimo mudru i racionalnu politiku kao što to čini i radi državno rukovodstvo i da pokažemo spremnost za nastavak dijaloga. Mislim da je državno rukovodstvo jasno stavilo svima do znanja pod kojim uslovima je moguće nastaviti dijalog. Da je bilo malo više odgovornosti u periodu koji je iza nas, jer nije ovo pitanje od juče, nego su se svi sklanjali od njegovog rešavanja jer su znali da može politički da im šteti, danas ne bi imali toliko propuštenih šansi. Ne možete zabijati glavu u pesak. Ne možete izaći s parolom Kosovo je Srbija i da smatrate da ste time rešili pitanje Kosova i Metohije. Građani od nas očekuju ozbiljan i odgovoran odnos, ako bi pustili da prođe vreme ovo pitanje bi postalo sve teže i na kraju ne bi imali o čemu da razgovaramo.\nPredsednik Srbije i šef srpske diplomatije izašli su sa predlogom o razgraničenju, neko to zove i podela Kosova, da li je za Vas to prihvatljivo?\n– Lično smatram da je to preduslov za stabilne i trajne odsnose.\n– Da, razgraničenje. Gledajte, a koji smo drugi predlog imali. Da li je predsednik poveo javnu raspravu po pitanju Kosova i Metohije.\nIz koje nismo ništa dobili?\n– To je hrabar i odlučan potez. Želeći da dođe do rešenja koje će biti prihvatljivo i kompromisno za obe strane. Da li je neko izašao sa nekim predlogom? Ne. Imali smo kritike zarad kritike. Svodili smo pitanje od nacionalnog interesa na dnevnopolitički nivo da bi došli do nekih poena. I onda kada čujete predlog onda imate kritike opet od strabne opozicije. Dajte onda da čujemo šta je rešenje?\nOčigledno ga nema?\n– Ja verujem da je pred nama izuzetno težak period, Srbija, ono što je jako važno, vodi mudru i racionalnu politiku želeći da sačuva pre svega mir i stabilnost. Mi smo spremni za razgovor, ali stavovi su potpuno jasni i precizni. Ukoliko druga strana ne želi kompromis i dalje se ponaša ultimativno, mi ćemo nastaviti sa našim spoljnopolitičkim aktivnostima i na kraju doći do toga da samo Albanija prihvata Kosovo. Nemam ništa protiv.\nKoja bi bila Vaša životna poruka za kraj ovog intervjua posle svega što ste preživeli?\n– Čuvajte porodicu. Posvetite daleko više pažnje svojoj porodici jer ona je stub i oslonac svega. Onda kada je najteže, najvažnije je da imate svoju porodicu iza sebe, a onda naravno i prijatelje i kolege.\nKategorije: Vesti|Intervju|Poslanička grupa|Rukovodstvo


Prirodan miris vs. parfem | Lika Club\nPrirodan miris vs. parfem\nTko god je jednom bio zaljubljen zna da je prirodan miris partnerove kože bolji od bilo kojeg skupog parfema. Istraživanja provedena na australskom državnom sveučilištu daju iste rezultate prema kojima je jasno da nema ništa privlačnije od prirodnog mirisa tijela.\nOvo novije istraživanje bi moglo iznenaditi svojim rezultatima, no činjenica je da su na privlačnost prirodnog mirisa tijela ukazala i prošle analize. Nekolicina profesora iz Australije prihvatila se analiziranja prethodnih studija na ovu temu kako bi potvrdili tezu da je prirodan miris tijela najprivlačniji , a naknadno su objavili rezultate u časopisu New Scientist gdje navode da su izgled, ponašanje i sve ostalo na što često obraćamo posebnu pažnju, zapravo nebitne stvari jer o privlačnosti pojedine osobe odlučuje ipak naša podsvijest i to na osnovi hormona feromona.\nStručnjaci zaključuju da žene “padaju” na miris dominantnih muškaraca, a on ih posebno privlači za vrijeme trajanja ovulacije. Muškarcima pak žene najneprivlačnije mirišu za vrijeme menstruacije, a najprivlačnije za vrijeme ovulacije.\nŽelite li se nekome svidjeti, ne pretjerujte s parfemima jer će vaš osobni miris imati najviše utjecaja na to kako će vas potencijalni partner doživjeti.\nTekst: Ana Abrahamsberg/ ordinacija.hr\nžene Parfem muškarc prirodan miris ovulacija


RTCG - Radio Televizija Crne Gore - Nacionalni javni servis :: Svijet :: Mađarska izlazi iz UN sporazuma o migraciji\n"PROTIVAN INTERESIMA DRŽAVE" 18. 07. 2018. 22:05 >> 21:51 0\n"PROTIVAN INTERESIMA DRŽAVE"\nMađarska će da izađe iz sporzuma UN o migraciji prije njegovog konačnog usvajanja zato što je protivan bezbjednosnim interesima zemlje, rekao je danas mađarski ministar spoljnih poslova Peter Sijarto.\nDokument treba zvanično da bude usvojen u decembru na sastanku u Maroku.\nSijarto je rekao da je Globalni dogovor za bezbjednu, sređenu i redovnu migranciju, čiji konačni nacrt je objavljen prošle nedelje, takodje protivan zdravom razumu i da Madjarska ima sumnje o njegov neobavezujući status, prenosi agencija AP.\n"Ovaj dokument je potupuno protivan mađarskim bezbjednosnim interesima", rekao je Sijarto na konferenciji za novinare.\nOn je rekao da Mađarska neće učestvovati na sastanku u Maroku gdje dokument treba da bude usvojen i da će se protiviti sporazumu ako bude podnijet na glasanje u Generalnoj skupštini UN.\nDokument UN je kooperativni okvir koji nije pravno obavezujući i koji treba da podstiče "međunarodnu saradnju među svim relevantnim akterima migracije, uviđajući da ni jedna zemlja ne može da rješava migracije sama, i podržava suverenitet država i njihove obaveze prema međunarodnom zakonu", piše u nacrtu dokumenta, navodi AP.\nPod premijerom Viktorom Orbanom, izabranim u aprilu na treći uzastopni mandat, i četvrti ukupno, Mađarska je usvojila stroge antiimigracione mjere i jako otežala uslove za izbjeglice da dobiju azil.\nŽene s četvoro djece oslobođene poreza na prihod\n10. 02. 2019. 2\nDva broda potonula, nestalo 130 migranata


Profitabilnost App Store-a i Google Play-a | PC Press\nApp Store i Google Play zaradili 18 milijardi dolara u trećem kvartalu\n12. oktobar 2018. 14. oktobar 2018. Branislav Bubanja\nUvek je postojala razlika u profitu koji ostvaruju App Store i Google Play prodavnice. Apple-ova prodavnica je uvek bila profitabilnija, ali istraživanje Sensor Tower-a pokazuje da je najveća razlika ostvarena u trećem kvartalu ove godine. Sensor Tower prati ove dve prodavnice još od 2014. godine i nikad do sada razlika u profitu nije dostigla 94% u korist App Store-a.\nIzveštaj koji je objavljen pokazuje da praktično dve trećine od 18,2 milijarde ukupnog Apple-ovog i Google-ovog prihoda generisanog u trećem kvartalu 2018. od prodavnica „otpada“ na App Store. Ova prodavnica generisala je 12 milijardi dolara profita u tom periodu, što je povećanje od 23% u odnosu na isti period prošle godine. U istom vremenskom period Google Play je zaradio 6,2 milijarde dolara, 21% više nego pre godinu dana.\nNa obe platforme Netflix je pojedinačna aplikacija koja je donela najveći profit, oko 243,7 miliona dolara. Mobilne igre su ipak najveći generatori profita. Na obe platforme one su “zaslužne” za oko 76% ukupnog profita ostvarenog tokom trećeg kvartala ove godine.\nPo broju preuzetih aplikacija vodi Google Play, prvenstveno zbog većeg broja uređaja koji rade pod Android platformom. U trećem kvartalu 2018, na obe prodavnice zajedno, bilo je ukupno 21,1 milijarda instalacija, što je povećanje od 24,4% u odnosu na treći kvartal 2017.\nTagovi: App Store, Google Play, profit, sensor tower, zarada\n← Vrednost kriptovaluta na dan 12.10.2018.\nFacebook Groups obezbeđuje čet do 250 osoba →


Udala se prošlog septembra za popularnog glumca a sada je podelila BOLNO SAZNANJE: "Možda imam smo 32 godine, ali jedan deo mog tela je RAPIDNO OSTARIO" - Zena.rs\nOduvek sam maštala o tome da ću biti majka troje dece i posvećena supruga, ali saznala sam vest koja me je uništila, kaže slavna manekenka.\nRijan Sugden Foto: Profimedia\nRijan Sugden, manekenka iz Mančestera, otvoreno je za medije progovorila o intimnoj temi nakon bolnog saznanja da nikad neće biti majka.\nRijan, naime, iako ima 32 godine, što se reproduktivnog sistema tiče, ima 45 godina i rečeno joj je da su joj čak i sa vantelesnom oplodnjom šanse da zatrudni svega dva odsto.\nA post shared by Glamour Celebs (@glamour_celebs) on Nov 10, 2017 at 6:36am PST\n- To je strašno, osećam se kao da mi je oduzeta svaka ženstvenost. Sve što sam ikada zaista želela je da budem majka, i srce mi je prepuklo kada su mi saopštili da se to najverovatnije nikada neće desiti. Mnogo sam plakala i dobila osip od nervoze - kaže Rijan koja je prošlog septembra rekla "da" glumcu Oliveru Meloru.\nOd tada, kaže, pljušte pitanja porodice i prijatelja o tome kada će napokon beba, što je posebno boli.\nA post shared by Stephen Farrell (@stephenfarrell1975) on Apr 13, 2019 at 3:12am PDT\n- Oliver i ja smo od početka veze zamišljali veliku porodicu sa mnogo dece. Već godinama, mnogo pre venčanja, smo pokušali da začnemo, ali nikako nam nije polazilo za rukom. Ja sam imala i operaciju kojom su mi odstranjene ciste sa jajnika, zbog čega mi je jedan jajnik znatno manji od drugog, međutim, ubeđivali su me da se to nikako neće odraziti na moju plodnost. Oliveru su rekli da ima "superspermu" i da čak može da bude i donor - poverila je Rijan medijima.\nA post shared by Elis Magazin (@elis.magazin) on Sep 26, 2018 at 3:35am PDT\n- Međutim, kad su meni rekli da ja imam problem, slomila sam se. Osećam se postiđeno i neuspešno. Najteže mi je to što sam ja glavni "krivac" za to što Oliver neće moći da ima decu. Osećam se kao da sam ga izneverila. Plašim se da ga sprečavam da ostvari svoj san. On je divan, zaista, i kaže da mu je najbitnije samo da smo nas dvoje zajedno - kaže Rijan.\n💫⭐ Wishing for a miracle 💫🌟 pic.twitter.com/aP1kQfK8V6\n— Rhian Sugden (@Rhianmarie) April 13, 2019\nManekenka dodaje i da joj nikad ranije nije palo na pamet da bi mogla da ima probleme sa plodnošću.\n- Živim zdravo, pazim šta jedem, redovno vežbam, ne pušim i pijem samo povremeno. Znam i sama da plodnost opada posle 30. godine, ali ne tako drastično i bila sam uverena da ćemo začeti bez problema. Međutim, iako moje srce kaže "da", moji jajnici kažu "ne" - kaže Rijan, koja trenutno ide na tretmane i na posebnom je režimu ishrane kako bi pokušala da uveća svoje šanse da začne, i usput se mentalno sprema na vantelesnu oplodnju koju planira da pokuša.\nKaže i da je rešila da o svemu govori javno kako bi pružila podršku svim ženama koje su u istoj situaciji.\n- Teško je biti žena i živeti sa tim očekivanjima okoline da ćete imati dete. Teško je i saznati da to verovatno nikada nećete imati. Ne sviđa mi se pritisak koji se vrši nad ženama i ne sviđa mi se pritisak koje same vršimo nad sobom - poručila je ona na svom Tviter nalogu.


MORAMO DA UČIMO OD KINE! Kanavaro: Teško da će biti fudbala ove sezone u Evropi (FOTO)\nKatarina Stojković\t 25.03.2020. 11:42h 13:37h\n"Mislim da će trebati mnogo vremena da se epidemija završi u Italiji i Španiji. Biće veoma teško da se tamo, i u ostalim zemljama Evrope, nastavi fudbal pre kraja sezone. Moramo da učimo od Kine, oni imaju mnogo iskustva u ovoj situaciji", rekao je Kanavaro za španske medije.\nFudbal je zbog pandemije korona virusa zaustavljen u najvećem delu Evrope.\nKanavaro, trener koji radi u zemlji koja je epicentar pandemije, takodje je kazao da bi Italija i Španija trebalo da se ugledaju na Kinu.\nKina nema novih slučajeva korona virusa, a pozitivni su samo oni koji su se vratili iz inostranstva.\nItalija i Španija su najveća žarišta korona virusa u Evropi.\nFabio KanavaroKinakoronavirusvirus koronaEvropafudbal u Evropinastavak sezoneItalija


Husein Rošić o razgovoru s Mektićem, migrantima, o angažmanu Republike Srpske...\n'Vršit ćemo pritisak, ali nećemo izlaziti iz okvira zakona'\nVijesti Autor:FENA11. avg. 201811:05 > 11:09\n”Ministar Mektić je već razgovarao s međunarodnim organizacijama o finansiranju njegovog renoviranja. Sedra funkcioniše dobro. Tamo se u ovom trenutku nalazi 130 migranata i ima prostora da se taj broj poveća za još 300 njih. IOM je najavio da će već u naredni petak u Sedru biti premještenih daljnjih 60 migranata”, navodi Rošić.\n”Bitno je istaći da prema izvještajima MUPUSK-a broj migranata na području našeg kantona ne raste. Iako dolaze novi, dio njih prelazi granicu sa Hrvatskom, a smanjuje se i broj dolazećih što je vjerovatno rezultat bolje kontrole naše istočne granice”, kaže Rošić.\n”Ono čime nismo zadovoljni je rad terenskog odjela Službe za poslove sa strancima koji ovdje u Bihaću izdaje dozvole za azil umjesto da šalje migrante koji nemaju dozvola ili kojima je dozvola istekla u azilantski centar u Sarajevu. Poslao sam dopis direktoru Ujiću pa ćemo vidjeti hoće li reagovati. Ako se ispostavi da nema pravne osnove za ovakav rad Službe, ja sam spreman da iz budžeta platim autobuse pa da migrante bez važeće dozvole vratimo u Sarajevo”, navodi Rošić.\n‘‘Sve dok najave koje smo dobili ne budu realizovane, i dalje ćemo vršiti pritisak na nadležne. Nećemo sigurno izlaziti iz okvira zakona niti praviti od našeg kantona autonomnu oblast. Ne treba nam senzacionalizam ni svepisutni pokušaji politizacije ovog problema.\nPogotovo nam ne treba lažna briga iz Republike Srpske. Krajišnici su veliki patrioti i nećemo dopustiti da se migrantska kriza koristi da se dezavuira država Bosna i Hercegovina”, navodi Rošić u pisanoj izjavi.\nhusein rošićmigrantiUnsko-sanski kanton


Zoran Stojiljković i Goran Miletić gosti Novog dana\nVesti Autor:N1 Beograd19. feb. 201912:48 > 12:50\nObeležava se Svetski dan socijalne pravde. Da li je u Srbiji ima i kako je uspostaviti? Da li se smanjuje rodna nejednakost, siromaštvo, nezaposlenost i nasilje? O tome u temi jutra govoriće predsednik Ujedinjenih granskih sindikata "Nezavisnost" Zoran Stojiljković.\nŠtampu listamo sa Goranom Miletićem, programskim direktorom u organizaciji „Civil Rights Defenders“.\nU okviru kampanje za promociju i unapređenje mentalnog zdravlja Herc udruženje organizuje Antistress day. Cilj akcije je prikupljanje sredstava za Herc krojačku radinicu za korisnice sa problemima mentalnog zdravlja o kojoj će više govoriti Ana Mate, članica Upravnog odbora Herc Udruženja i Vera Erac, psihološkinja i telesna psihoterapeutkinja.\nPosle upešno održanih koncerata prestižnih pijanista Piano Land i Kolarčeva zadužbina predstavljaju nastavak koncertnog serijala u okviru STEINWAY & SONS KONCERTNE SEZONE 2018/2019. Najavljujemo koncert Jevgenija Sudbina, Gospodara klavira, koji ce se predstaviti beogradskoj publici.\nUživo smo na jednoj od radionica za decu HOLI KIDS, koje se besplatno održavaju tokom raspusta. Taj program, koji bi trebalo da pomogne deci da otkriju svoja unutrašnja znanja, osmislila je dr Mirjana Mićović, pedijatar i holistički terapeut, zajedno sa svojim prijateljima i saradnicima.


Republika / Čelnik Splita provocira srpske vaterpoliste: Kakvo je more u februaru?!\nnedelja, 10. 2. 2019.| 13:10\n- Da ste u miru prošetali Rivom u subotu u podne, negde kod fontane stali, napravili selfije i stavili ih na Instagram, te se ku**ili svojim jaranima u Beogradu i ponosno im pričali kako ste prošetali centrom Splita u dresovima Zvezde, a da vam niko nije ništa mogao jer ste ’moćni‘, ’ogromni‘, ’snažni‘. Sada im, bre, pričajte kakvo je more u februaru - poručio je Pauk.\n- Jeste li iz ove kratke priče uspeli da shvatite pouku? Jeste li primetili razliku između hrvatskih vaterpolista koji dođu u Beograd, obuku civilnu odeću bez ikakvih navijačkih obeležja, a sa druge strane ponašanje srpskih vaterpolista koji se šepure splitskom Rivom u dresovima Crvene zvezde sa stavom ’vidi nas koliki smo, ne može nam niko ništa‘ - napisao je Pauk, prenosi Tanjug.\nNapadnuti vaterpolista Zvezde u šoku: Da nisam skočio u more ubili bi me!\nNapad Vaterpolisti Split Hrvati Hrvatska Tuča


Abraham grupa najavila početak nadzora u pogonu ljevaonice | Dnevnik.ba\nNakon medijskih špekulacija da se Abraham grupa povlači iz mostarskog Aluminija, izraelsko-kineska grupacija oglasila se priopćenjem za javnost u kojem se navodi da je u potpunosti predana provedbi sporazumu o najmu Aluminijevih pogona i ponovnom pokretanju proizvodnje.\n"Aluminij Industries d.o.o., njegovo rukovodstvo i međunarodni partneri ostaju u potpunosti posvećeni provedbi sporazuma potpisanog 7. travnja 2020. godine s ciljem ponovnog aktiviranja proizvodnog procesa i osiguravanju ponovnog zapošljavanja zaposlenika Aluminija", navodi se u priopćenju.\nIz Abraham grupe dodaju kako je oformljen lokalni tehnički tim koji će zajedno s međunarodnim stručnjacima 15. lipnja krenuti s tehničkom procjenom štete u pogonu ljevaonice, koji bi prvi trebao biti vraćen u pogon.\nU priopćenju se dodaje kako menadžment Aluminij Industries d.o.o., podružnice M.T. Abraham grupe, unatoč pandemiji covid-19, svakodnevno radi na provedbi odredbi ugovora o najmu Aluminijevih pogona u skladu s bh. zakonima.\n"Abraham grupa još jednom naglašava svoju posvećenost sporazumu i Aluminijevim radnicima. Imamo veliko povjerenje u ekonomiju Bosne i Hercegovine i uvjereni smo u budućnost Aluminija", poručili su.


Vučić: Nastavak dijaloga sa Prištinom u maju, zapad će tražiti da priznamo nezavisnost | Radio Kosovska Mitrovica\n6. March, 2021 21:30 |\nU Palati “Srbija” završeno je zasedanje Saveta za nacionalnu bezbednost kojim je predsedavao predsednik Srbije Aleksandar Vučić.\n“Srbija se nalazi u veoma teškoj poziciji kada je reč o KiM, nastavak dijaloga početkom maja. Ali da kažem svim građanima Srbije da se od Srbije očekuje, na celoj zapadnoj hemisferi, da bude ta koja će da prihvati nezavinost Kosova i da je to suština manje ili više. Sve staje u jednu rečenicu, ostalo je usput ili manje ili više i nije se mnogo promenilo. Osim što će sad ta želja biti više izražena i drastičnija nego ranije.Srbija će braniti svoje interese, rekao je predsednik Srbije govoreći o prvoj temi o kojoj se razgovaralo na Sednici za nacionalnu bezbednost.\n“Albanske vlasti htele da naprave dublji upliv u srpsko stanovništvo. Nešto su uspeli “kupovinom ljudskih duša” južno od Ibra, zbog nedaća, na severu nisu uspeli apsolutno ništa.\nSrbija će insistirati na potpunom sprovođenju Briselskog sporazuma i stvaranju ZSO onako kako je predviđeno sporazumom u Briselu i implementacionim sporazumom 2015. godine. To ćemo da čekamo i pozivamo se na reči evropskih predstavnika i Lajčaka da to što je dogovoreno mora biti ispunjeno”,dodao je Vučić.


Vera u Zivot Svako ima svoj put - Vera u Zivot\nдец 23, 2015milosČinjenice o karcinomu, Psihološki vodič, Psihoonkologija01\nOdakle da krenete i kako da napravite svoj plan izlečenja? Ne postoje dve osobe koje su na potpuno identičan način prošle kroz lečenje kancera. Pored razlike u medicinskim intervencijama, tretmanima i prognozama, svi tragaju i za alternativnim rešenjima. Kako prokrčiti šumu i pronaći svoj put u moru informacija, pod burnim emocijama, okruženi brojnim ljudima koji ne znaju šta da nam kažu?\nPostoji nekoliko koraka koji vam mogu pomoći:\nZauzimanje stava i određivanje konkretnog cilja\nŠta želim da postignem trenutno? Odgovor na ovo pitanje se menja iz faze u fazu. Ne znači da se njegovim ostvarenjem neće pojaviti drugi, viši cilj. Za nekog će prvi cilj biti smanjenje tumorske mase, drugi cilj operacija i dobar oporavak, treći povratak kvaliteta života… za nekoga će prvi cilj biti operacija i dobar oporavak, drugi pronalaženje najboljeg alternativnog sredstva… treća osoba odbija operaciju i za nju je prvi cilj smanjenje tumorske mase… Nemojte se porediti sa drugima. Svako ima svoj put. Ne postoje dve osobe koje su imale identičan tok bolesti i tok lečenja. Prepoznajte sve ono na šta možete da utičete, jer je tu moć vaše odluke najveća.\nInformišite se: Šta konkretno treba da uradim da bih to ostvario? Koliko to traje? Gde ću to da uradim? Šta mi je sve potrebno? Koliko mi je novca za to potrebno?\nNeophodna je saradnja sa lekarima, kao i svojevrsna edukacija o bolesti, fazama, toku lečenja, terapijama. Jedan deo edukacije je prikupljanje informacija koje je kasnije potrebno selektovati. Selekcija je jako važna, kako bismo mogli da se organizujemo i uspostavimo nekakav red i sproveli odgovarajuće aktivnosti. Za to su nam potrebni kriterijumi koje donosimo na osnovu znanja i saznanja do kojih smo došli. Ako je cilj na primer podizanje imuniteta, jedan od kriterijuma može biti ph vrednost, pa u skladu sa tim selektujemo nekoliko načina (ishrana, preprati,…). Što znači da nećemo koristiti pet različitih stvari za postizanje istog efekta, a zbog toga odbaciti nešto što nam je takođe potrebno. Pogotovo kada je reč o alternativnim sredstvima i informacijama koje vam dolaze od drugih ( iz neposrednog okruženja) i koje sami nalazite (na internetu, u medijima).\nKo će mi pomoći?\nNe ustručavajte se da primate podršku ljudi iz vaše okoline. Za konkretan korak koji želite da preduzmete razmislite ko vam može dati relevantne infomacije, ko vam može pomoći da do tih informacija dođete, ko vam može pružiti praktičnu ili fininasijsku pomoć, a ko će vas najbolje razumeti i pružiti emotivnu podršku kada vam bude trebala. Nekada će se desiti da je sve u jednoj ili dve osobe, nekada je to više ljudi, menje ili više bliskih, u zavisnosti od toga šta konkretno stoji pred vama kao zadatak. Više o adekvatnom korišćenju socijalne podrške. Savetovalište kao što je savetovalište „Vera u život“ vam može pomoći u kreiranju svog puta. Ne ustručavajte se jer za nas ne postoji glupo pitanje.\nSvaka odluka, bilo da se ona odnosi na izbor načina ishrane, alternativnih sredstava lečanja, terapije… sa sobom nosi i neke neprijatne pojave. Kada se odlučimo za nešto odlučujemo se i za prihvatanje, odnosno trpljenje, neprijatnih pojava koje uz to idu, imajući u vidu u svakom trenutku da smo odluku doneli u skladu sa ostvarenjem svog cilja. Ne prebacujete odgovornost donošenja odluka na druge.\nSprovođenje svog plana , šta ako se dogodi nešto nepredviđeno?\nVelika je verovatnoća da se dogodi nešto nepredviđeno. Što ne mora značiti da moramo odmah odustati od svog plana. Ako je potrebno dodatno se edukujte i proverite da li nepredviđena okolnost remeti vaše planove ili ne. Ako se to dogodi setite se svog prioriteta i svog trenutnog cilja. Izmenite svoj plan u skladu sa novonastalom situacijom. Možda se isti efekat može ostvariti na drugi način, koji je i dalje dostupan.\nPrevious PostKako koristiti podršku drugih Next PostJa i budućnost


Grad Novi Pazar - Prednovogodišnji dani u znaku druženja sa najmlađima\nPrednovogodišnji dani u znaku druženja sa najmlađima\nPredpraznični dani u Novom Pazaru protiču u znaku najmlađih. Družeći se sa decom bez roditeljkog staranja, novogodišnje paketiće dečacima i devojčicama u prisustvu njihovih staratelja poklon paaketiće darivali su predstavnici grada Novog Pazara. Prednovogodišnjem druženju je, na oduševljenje gostiju prisustvovao i gradonačelnik Nihat Biševac sa saradnicima a deca su u neobaveznim razgovorima pokazala i da o nekim za njih važnih pitanjima imaju veoma zanimljive stavove.\nSramežljivi ali prijateljski osmesi na njihovim licima, pružene ruke prilikom pozdrava i oduševljenje mališana okupljenih na jednom mestu sa željom da im pokažemo da je njihov grad i njhov istinski prijatelj, potvrđuju da su druženjem zadovoljni. Sedamdeset devet dečaka i devojčica bez oba roditelja krenulo je put svojih domova ne krijući zadovoljstvo što će na odlasku sa sobom poneti novogodišnje poklone i nova prijateljstva.\nGradonačelnik Nihat Biševac i njegovi najbliži saradnici poklonili su nakon ovog druženja svoje vreme i korisnima usluga Centra za pomoć mentalno nedovoljno razvijenim osobama. Korisnici usluga Centra priredili su za svoje posebne goste izuzetno bogat jednočasovni zabavni program i potrudili se da uz podršku zaposlenih u ustanovi prezentuju veštinu glume, plesa i pevanja.\nPrvi čovek Novog Pazara Nihat Biševac, čiji su dolazak prisutni pozdravili sa posebnim oduševljenjem, kazao je u uvodnom obraćanju da Centar za pomoć MNRO uvek može da računa na partnerski pristup grada jer je „rad zaposlenih izuzetno iskren, i očigledno pozitivno utiče na korisnike usluga“. Gradonačelnik je kazao da će već u predstojećoj godini iz lokalonog budžeta biti izdvojeno znatno više sredstava za rad ove ustanove nego što je to bilo moguće ove godine ali i da saradnja neće prestati na tom nivou.\n„Zajednički uvek iznova tražimo najbolja rešenja po naše sugrađane sa smetnjama u razvoju. Centar je dugogodišnjim radom i porodičnim pristupom korisnicima i njihovim problemima zaslužio pažnju svih nas. Drago mi je da lepim, prednovogodišnjim povodom mogu pozdraviti prisutne i svima im u Novoj 2018. godini želim prvestveno zdravlje a onda i sve ono što ih pojedinačno čini srećnim“, kazao je Gradonačelnik Nihat Biševac.\nKao i prošle godine, na njegovu iniciativu a u saradnji sa Centrom za socijalni rad, za 79 dece bez oba roditelja obezbeđen je, pored novogodišnjih paketića i poklon u pojedinačnoj vrdnosti od po 12 000 dinara.ovakav potez motivisao je i druge lokalne samouprave da umesto priređivanja novogodišnjeg dočeka sredstva usmere ka podršci deci bez roditeljskog stanja ili nekim drugim socijalno ugroženim kategorijama stanovništva.


Boje u Vašem domu - Nekretnine Šorak Sremska Mitrovica\nDobra kombinacija boja u Vašem domu pružiće Vam pozitivnu energiju, zato vodite računa koje boje koristite prilikom uređenja enterijera\nPlava evocira osećaj mira i svežine te predstavlja snagu i pouzdanost . Nijanse jake plave podižu energiju dok nežnije nijanse smiruju i prostor čine većim. Plava smanjuje apetit pa ako ste na dijeti, poslužite hranu na plavom tanjiru. Za osećaj kao da ste na plaži, kombinujte plavu sa zelenom. Plava i žuta donose vedrinu.\nIstraživanja pokazuju da će se otkucaji srca osobe koja je okružena crvenom povećati, pa nije čudo da prostor u kojem prevladava deluje toplije. Utisak pojačavaju zemljani tonovi. Tamno crvene zavese ili prekrivači nisu dobri jer ta boja apsorbuje svetlo, pogotovo u malim prostorijama. Zamenite ih svetlijim tonovima crvene koji odbijaju svetlost.\nSvetlo roze boja, poput fuksije, idealna je kao boja za iza radnog stola, jer ta boja podiže energiju. To je dobra boja i za kućnu haljinu u kojoj obavljate kućne poslove. Suzdržana roza, umiruje osećaje. Boju maline koristite u trpezariji, jer je topla i reflektuje svetlost. U kombinaciji sa čokolada smeđom, roze će delovati prefinjeno, pa je to zgodna boja za svečani stolnjak.\n„Svakoj sobi treba detalj crne, baš kao što joj treba barem jedan antikvitet.“\nŽuta donosi optimizam, aktivira memoriju, stimuliše nervni sistem, podstiče komunikaciju i iskre kreativnosti. No, prigušeni i zemljano-žuti tonovi deluju umirujuće i neutralno, pa ako idete na ispit, navucite radije jarko žutu majicu. Bledo žuta čini da prostor deluje većim. Generalno, prostorije bez prozora izgledaće bolje sa zidovima u jarko žutoj boji. Zlatna i boja meda daju notu gostoljubivosti.\nPeškiri u boji marelice, breskve i mandarine podstaknuće opuštanje, pa se dobro njima okružiti u kupatilu. Dobro se uklapa i smeđa sa zlatnim nijansama. Jarkonarandžasta može biti teška tokom dana, ali vrlo ugodna i topla noću, pa birajte takve pokrivače. Svetlonarandžasta stimuliše energiju i osvetljava prostor .\nZelena se povezuje s poljem, lišćem i darovima prirode, zato daje smirujući osećaj, pa je idealna za spavaću sobu. Svetlije nijanse, poput limete, podižu vitalnost i obnavljaju energiju, pa ih koristite u kupatilu, ili dečjoj sobi. Postoje istraživanja koja pokazuju da zelena olakšava čitanje i podiže nivo razumevanja onoga što pročitamo, pa je to zgodna boja za okolinu radnog stola malog prvaka.\n„Ne treba nikada slagati boju zidova sa bojom tekstila nameštaja. Biće previše jako. Za zid nađite verziju te boje sa blago sivkastom nijansom.“\nLjubičasta ima očaravajuće duhovno i mistično delovanje, podstiče na razmišljanje i meditaciju. Nijansa svetle lavande razbija formalnost i povećava ugodu, pa je kostim te boje dobra kombinacija za poslovne razgovore. Boja ljubičica takođe čini da se osećamo ugodno, pa je dobra i kao boja za jedan zid u spavaćoj sobi, ili dvoseda u boravku. Ljubičasta je ujedno boja bogatstva i moći.\nSiva odaje utisak smirenosti i samostalnosti. Naglašena siva simbolizuje snagu, dok svetlija nijansa ima nežniji efekat. Zbog jednostavnosti i pouzdanosti kojom odiše uobičajena je u poslovnom svetu. Odlična je na zidovima „muških“ prostorija, dok u dnevnom boravku može biti idealna podloga za cvetne efekte na zidu. U kombinaciji s crvenom deluje glamurozno, dok s ljubičastom daje dozu prefinjenosti.\nDeluje toplo, pogotovo svetlije i bež varijante te boja lana, pa imamo utisak da kaputi u tim bojama bolje greju. Simbolizuje snažnu vezu s prirodom, kao i sve kombinacije s plavom i zelenom. Međutim, previše braon može učiniti da se osećate preopušteno, pa nije dobra kombinacija za poslovne sastanke, ili kancelariju.


Virus probio zidove diktature, Sjeverna Koreja konačno priznala, a reakcija koju imaju na pomoć je prilično 'dvosmislena' | BL!N Magazin\nnade polažu u lockdown\nVirus probio zidove diktature, Sjeverna Koreja konačno priznala, a reakcija koju imaju na pomoć je prilično 'dvosmislena'\nFront 14.05.22, 20:57h\nPriznanje da zemlja ima veliki problem s koronom došlo je kao iznenađenje za posmatrače nakon godina ćutnje, ili tvrdnji da je Sjeverna Koreja imala uspjeha strogom kontrolom granica\nViše od dvije godine od početka pandemije, Sjeverna Koreja je tek ove sedmice potvrdila da je virus korona prešao i njene granice. Prvi put se o tome govorilo u četvrtak, a do subote je potvrđeno 27 smrtnih slučajeva. Preko pola miliona ljudi je navodno zaraženo, a oko 280.000 je stavljeno u izolaciju, piše DW.\nPredsjednik Kim Jong Un je govorio o "velikoj katastrofi".\nPriznanje da zemlja ima veliki problem s koronom došlo je kao iznenađenje za posmatrače nakon godina ćutnje, ili tvrdnji da je Sjeverna Koreja imala uspjeha strogom kontrolom granica. Doduše, priznati virusolozi nisu vjerovali u to da do sada u izolovanoj diktaturi nije bilo korone, ali su prethodno iz zemlje najureni međunarodni zdravstveni zvaničnici koji bi mogli tome da posvjedoče.\nS vremena na vrijeme su disidentski mediji prenosili da se virus širi, a njegove žrtve - ostavljene na milost i nemilost u slabom zdravstvenom sistemu - bivale sahranjivane preij nego što bi se utvrdio uzrok smrti. Ali, sve do četvrtka je Kimov režim insistirao na tome da korone kod njih nema.\nČak je u septembru Pjongjang odbio ponudu Unicefa da dobije tri miliona doza kineske vakcine sinovak, tvrdeći da će se "na svoj način" izboriti s virusom.\nPolaganje nade u lokdaun\nU četvrtak je Kim Jong Un naredio nacionalni lokdaun, a državni mediji su prenijeli fotografije diktatora na sastanku sa politbiroom - svi su nosili maske. Pojavili su se nepotvrđeni izvještaji o paničnoj kupovini zaliha i nestašicama.\n"Mora da je stanje javnog zdravlja ozbiljno, čim Pjongjang javno priznaje slučajeve omikrona", kaže Leif-Erik Izli, profesor međunarodnih studija sa Ženskog univerziteta u Seulu.\n"Pjongjang će vjerovatno svom silom slijediti politiku lokdauna, iako fijasko kineske politike nula kovida pokazuje da taj pristup ne radi protiv omicron mutacije", kaže on za DW. "Kimovom režimu bi bilo pametno da proguta ponos i traži donacije vakcina i medicinskog materijala."\nUkoliko ta pomoć bude prihvaćena - a šanse ne djeluju velike - to bi mogao da bude korak u otopljavanju odnosa na poluostrvu. Kina je takođe poručila da će "potpuno podržati" Sjevernu Koreju.\nNo reakcija Kimovog režima išla je u sasvim drugom pravcu. Istog dana kad je obznanjena velika kriza, tri balističke rakete kratkog dometa ispaljene su u Japansko more. Ti testovi, prema posmatračima, imaju dvostruku funkciju - da skrenu pažnju sa epidemije, i da pošalju poruku južnokorejskom predsjedniku Junu, konzervativcu koji je zvanično preuzeo dužnost u utorak.\n"Teško je znati šta se dešava u Sjevernoj Koreji jer je tako zatvoreno društvo, a ne možemo vjerovati onome što kažu", priča Park Jung-Von, politikolog sa južnokorejskog univerziteta Dankuk. "Ali, vjerujem da će tamo biti mnogo slučajeva korone."\nOvaj profesor za DW kaže da se u Sjevernoj Koreji ne mogu očekivati nemiri ili protesti građana zbog lokdauna ili slabe zdravstvene zaštite. "Režim će to koristiti za propagandu, da pokaže svijetu kako je sve pod kontrolom, a narod sluša naređenja vlasti", dodaje Park.


MyCity » Zanimljivi sajtovi -> Vaši sajtovi » TehPedija\nPoslao: 16 Mar 2013 13:58\nRecite mi vaše mišljenje;\nPoslao: 16 Mar 2013 14:38\nZaboravio si ovo Citat:Википедија није говорница нити средство за рекламирање da ispraviš u TehPedija.\nPoslao: 16 Mar 2013 21:23\nNapisano: 16 Mar 2013 14:42\nThanks vaso Ispravio.\nDopuna: 16 Mar 2013 15:18\nInače, ovo je projekat koji sam pokrenuo kako bi se od zaborava sačuvali neki korisni članci, pa ako imate volje i ako se slažete možete prebaciti neke. Trenutno programiram neke botove koji bi trebali da ispravljaju greške.\nDopuna: 16 Mar 2013 21:23\nEvo backup fajla, pa možete videti kako to izgleda iza paravana.\nUkupno su 1049 korisnika na forumu :: 62 registrovanih, 7 sakrivenih i 980 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: 357magnum, aleksmajstor, Alibaba1981, arzak, b_z_b, Ben Roj, Bobrock1, bojank, BORUTUS, cavatina, cvrle312, dankisha, djo97, Doca, dolinalima, Dorcolac, Duh sa sekirom, FOX, Gosha101980, GreenMan, Hitri, HrcAk47, ILGromovnik, Insan, Konda, kosticmilanko, krkalon, ladro, lidija2011, loon123, lovac12, mačković, mercedesamg, Mercury, mile23, Mimikrija, miodrag, misa1xx, Mixelotti, Ne doznajem se u oružje, Nikolajevic, pedja.st, pedja2506, perko91, Petarvu, proka89, r77adder, raptorsi, robertino, Rocker, S2M, saxone, Steeeefan, StefanopuloZ, Toni, upitnik, vladulns, vobo, vranjanac29, Vule, wizzardone, zhuki8


- Kao prvo i najvažnije želim odmah iskreno istaći kako nikada nisam svjesno ili s namjerom uzeo neko nedozvoljeno sredstvo niti sam nezakonito i nepošteno pokušao na bilo koji način povećati svoju sportsku učinkovitost ili sposobnost - saopćio je Srna.\nOn je rekao da trenutno istražuje moguće izvore pronađene supstance, te da dobrovoljno i s punim poštovanjem sarađuje sa NADCU.\n- Sa ciljem da se posvetim svojoj odbrani i spriječim svako moguće uznemiravanje mog tima i mojih saigrača, donio sam odluku da se povučem iz svih takmičenja, dok se pravni proces koji je u toku ne završi. U potpunosti ću se fokusirati na to kako bih sačuvao svoju čast i poštenje.\nTokom cijele karijere uvijek sam imao utisak kako se svakodnevno moram iznova dokazivati. Danas sam ponovo u situaciji, kada ću kao i uvijek do sada, dokazati kako sam sve u svom životu, privatnom i profesionalnom, postigao izričito teškim radom, čestitošću, disciplinom, te iznad svega poštenjem. Ovo nikako nije kraj moje karijere, to vam obećavam - obavijestio je Srna..\nObjavito: Pet, 09/22/2017 - 22:10


Press Online :: Dzet set svet - pozoriste, film, muzika, skandal, vic, rijaliti sou :: Najbolje pišem u ritmu tanga\nIntervju, Ivana Kuzmanović, književnica\n11. 02. 2010. - Autor: (R. J.)\nNajbolje pišem u ritmu tanga\nMoj novi roman „Amor portenjo" je pripovest o ljubavi i preljubi, na muzičkoj podlozi iz daleke Argentine. Pisanje u prvom licu pomoglo mi je da svoja iskustva lakše prenesem na papir\nIvana Kuzmanović, autorka bestselera „Lemurova ljubav" i „Manje od tri", koji su prodati u nekoliko desetina hiljada primeraka, nedavno je obradovala čitaoce novim romanom „Amor portenjo" (Laguna). Osim što piše o ljubavi, Ivana je i osnivač „Susreta pomerisrca", na kojima učesnici razgovaraju o ljubavi i traže načine za njeno širenje i razmenjivanje.\nSrpska spisateljica kaže da je njen novi roman od početka do kraja obojen u boje tanga, i da govori o stvarima koje su utkane u ovaj argentinski ples - o ljubavi, seksu i preljubi.\n- „Amor portenjo" je naslov pesme grupe „Gotan prodžekt". U pitanju je elektronski tango, koji, kao i sam ples, postaje sve popularniji među mladima. Zbog toga sam dijaloge između glavnih junaka oslikala bojama tanga, koristeći za metaforu karakteristične pokrete ovog argentinskog plesa, kao što su kruzada, očo, gančo i drugi. Jedno od značenja ovih reči je „ljubav lučkog radnika", što predstavlja interesantnu parabolu, s obzirom na to da se u mojoj priči razbuktala nedozvoljena ljubav između mladog vodoinstalatera i udate žene i majke.\nKoliko reakcije čitalaca utiču na vaše pisanje?\n- Priznajem da mi je bilo najjednostavnije dok sam pisala prvi roman. Tada nije postojalo poverenje publike koje za pisca predstavlja veliku odgovornost. Kada dobijem pismo ili poruku sa pitanjem „kada će izaći vaš novi roman, nestrpljivo ga očekujem", ili sa izjavom „sebi sam za pod jelku poželela vašu novu knjigu", onda je nemoguće biti potpuno rasterećen. Ne samo iz sujete i ega, već pre svega zato što ja pišem za publiku i bez nje bih komotno mogla i nečim drugim da se bavim. Naime, poruke mojih romana imaju svojevrsnu misiju u širenju ljubavi, u duhovnom buđenju i procesu sazrevanja svesti. I zbog toga mi je važno da to seme koje sejem naiđe na plodno tlo. Pa da žanjemo s radošću i pesmom što smo otkrili koliko je život lep.\nPreljuba je, dakle, lajtmotiv romana?\n- Glavna tema novog romana je preljuba. Posmatrala sam je iz različitih uglova i otvarala pitanja na koja bismo tako često želeli da čujemo jasan i iskren odgovor. Dva prateća osećanja, tesno povezana sa ovom nemilom a ipak prisutnom pojavom, su ljubomora i griža savesti, pa sam i njima posvetila veliku pažnju. Međutim, ono što se nalazi u pozadini ove nepristrasne analize jeste činjenica da istina postoji samo kao jedinstvo suprotnosti, te da je teško ili - bolje - nemoguće suditi i osuđivati, donositi nepromenljive zaključke, biti isključiv u mišljenju i stavu u svetu u kojem su jedino prolaznost i promena izvesni.\nPored romana, u novoj knjizi čitaocima ste poklonili i priču.\n- Poklon priča je nastala iz moje želje da čitaocima nešto poklonim, i to svima, a ne samo onima koji žive u Beogradu pa mogu da prisustvuju potpisivanjima ili književnim večerima. Priča govori o jednom od životnih apsurda, o mimikriji i lažnom moralu, o tome da preljuba nekada može da ugrozi nečiji život, a u nekoj drugoj prilici može da ga spase. Zato se uvek treba uzdržati od osude i suđenja.\nKoliko je na uspehe vaših romana uticala činjenica da su ispovedni i autobiografski? Da li je to slučaj i sa „Amor portenjom"?\n- Verujem da su iskrene i proživljene emocije, kao i moja potpuna otvorenost pred čitaocem, doprinele tome da se i sami čitaoci otvore i prepoznaju u mojim pričama, radostima, mislima i patnjama. Pisanje u prvom licu pomoglo mi je da svoja iskustva lakše i upečatljivije prenesem na papir. Ali ne mislim da su iskrenost i ispovedni ton ono što je bilo presudno da moji romani postignu neočekivan uspeh. Pre bih rekla da je reč o drugačijem pristupu nekim temama, kao i nabujaloj želji da svoj optimizam podelim sa drugima.


Promocija dr.Brandt kozmetike u Natura biljnoj ljekarni!\nVi ste ovdje: Naslovna » » Promocija dr.Brandt kozmetike u Natura biljnoj ljekarni!\nLajkaš? Promocija dr.Brandt kozmetike u Natura biljnoj ljekarni!?!\nNatura biljna ljekarna poziva vas na promociju dr. Brandt kozmetike, u srijedu 14.11.2012. od 11:00 do 14:00 sati!\nOtkljanjanje mrtvih stanica kože\nDr.Brandt mikrodermoabrazija je revolucionarna formula dizajnirana kako bi što bolje oponašala ordinacijsku mikrodermoabraziju.\n. omogućava bolju apsorpciju proizvoda za kožu\n. kućna alternativa profesionalnim kliničkim zahvatima\n. pomaže kod smanjenja pojave tankih izražajnih linija, ožiljaka od akni i diskoloracije kože\nNe propustite promociju dr. Brandt kozmetike, srijeda 14.11. od 11:00 do 14:00 sati, Green Gold Centar, etaža -1!\nLajkaš? Javi prijateljima za Promocija dr.Brandt kozmetike u Natura biljnoj ljekarni!\nPromocija dr.Brandt kozmetike u Natura biljnoj ljekarni! / Prethodno\nUz 'Promocija dr.Brandt kozmetike u Natura biljnoj ljekarni!' prelistajte prethodne objave:\nPromocija dr.Brandt kozmetike u Natura biljnoj ljekarni! / Gledali ste još:\nUz 'Promocija dr.Brandt kozmetike u Natura biljnoj ljekarni!' zanimalo vas je:\nKlizalište Žuti mačak – prvi Zimski zabavni park u Hrvatskoj Ako ste razmišljali kako se provesti ove zime, nezaboravno mjesto u centru Zagreba čeka Vas u sklopu Green Gold centra na klizalištu Žuti mačak. Dođite i uživajte u prvom Zimskom zabavnom parku kakav još niste imali prilike posjetiti. Na 350 četvornih metara leda teškog 42 […]\n↑ Promocija dr.Brandt kozmetike u Natura biljnoj ljekarni!


Medicinski tehničar meri temperaturu osobe, Srbija\nSa širenjem korona virusa pojavila se i stigma prema obolelima, uprkos upozorenju Svetske zdravstvene organizacije (SZO) da "naš najveći neprijatelj sada nije virus korona sam po sebi već strah, glasine i stigmatizacija".\nU Crnoj Gori, koja je poslednja evropska zemlja u koju je stigao korona virus, dve pacijentkinje koje su nakon povratka iz inostranstva obolele bile su na društvenim mrežama i internet portalima izložene, najblaže rečeno, neumesnim komentarima ali i uvredama i osudama.\n"Ovo što se događa kod nas je svakako neki vid pokušaja da te ljude odgurnemo od sebe i da upremo prst u nekog i da kažemo – evo, sve nam se ovo dešava jer su te osobe bile neodgovorne, evo nekoga ko je krivac. Voljela bih da smo društvo koje umjesto toga pokazuje više empatije", kaže za Radio Slobodna Evropa (RSE) psihološkinja Aida Perović, komentarišući stigmatizaciju koju su prošli prvi crnogorski građani kojima je registrovan korona virus.\nUbrzo nakon što je crnogorski premijer Duško Marković 17. marta saopštio da su u Crnoj Gori registrovana prva dva slučaja infekcije, na društvenim mrežama objavljen je ne samo identitet Podgoričanke, koja je majka tri deteta, već i fotografije porodice, što je dodatno pojačalo retoriku i napade na nju na Fejsbuku, ali i u komentarima na internet portalima.\nOva porodica je u tim komentarima optuživana da je pustila dete u školu sa simptomima i da su čak išli na litiju, proteste koji su se do pojave korona virusa održavali u Crnog Gori zbog nezadovoljstva Srpske pravoslavne crkve i dela javnosti novim Zakonom o slobodi veroispovesti.\nNakon ovih prozivki na društvenim mrežama se oglasio suprug ove Podgoričanke koji je napisao da je njihov jedini "greh" to što su početkom marta ove godine boravili u Španiji.\nOn je naveo da je njegova supruga dobila temperaturu dan po povratku u Podgoricu i da su od tada bili u svakodnevnom kontaktu sa Centrom za epidemiologiju i postupali po njihovim instrukcijama. Takođe je negirao da su bili na litiji.\nOvaj bračni par se sada nalazi u karantinu jer su testovi u međuvremenu pokazali da su oni i njihovo troje dece pozitivni na korona virus.\nNepoštovanje tuđe privatnosti\nOsudama je bila izložena i druga pacijentkinja, za koju je zvanično saopšteno da je iz Ulcinja i da je nedavno boravila u Americi. Osim što se po društvenim mrežama spekulisalo njenim kretanjem u vreme inkubacije virusa, komentari su sadržali i dozu nacionalne netrpeljivosti zbog pretpostavke da je žena Albanka.\nSvojevrsna hajka na portalima i društvenim mrežama na osobe koje su inficirane virusom korona ukazuju na strah opšte populacije od novog virusa, ali i na malograđanski duh koji ne poštuje tuđu privatnost, kaže psihološkinja Aida Perović.\n"Zbog straha nam je sada važno da detektujemo sve te ljude kako bi se odaljili od njih i tako sebe zaštitili. Sa druge strane, mislim da se u konkretnom slučaju pokazala naša malograđanština i preveliko zabadanje nosa u tuđe stvari. Mislim da onoga trenutka kada bismo mi bili u toj poziciji da neko objavljuje i dijeli podatke o nama kao zaraženima ni najmanje nam se ne bi svidjela ta pozicija i ne bi smo imali baš toliko opravdanja za takve postupke", primećuje Perović.\nSalve uvreda i osuda zaraženih korona virusom ukazuju na potrebu dela zajednice da upre prstom u nekoga koga bi mogla da proglasi krivcem za ono što se događa, ističe Perović i dodaje kako ovakve krize iz ljudi izvlače ono najbolje, ali i ono najgore.\nZaštitnik ljudskih prava i sloboda građana Siniša Bjeković kaže za RSE da svi građani i ukupna javnost treba da imaju više empatije i razumevanja za sve one koji su pogođeni novim virusom.\n"Pozvao bih javnost da generalno sve one koji su oboljeli ili su na bilo koji drugi način došli u spektar javnosti zbog ovog virusa ne stigmatizuju i ne proglašavaju krivcima na nivou katastrofe koja navodno zbog njih treba da pogodi cijelu državu. Umjesto tih osuda koje su na žalost češće, mi treba da se solidarišemo sa njima i da im na kraju krajeva dodatno ne otežavamo i onako tešku situaciju u kojoj se nalaze", poručuje Bjeković.\nUpravo je i Svetska zdravstvena organizacija apelovala na saosećanje prema svima koji su pogođeni bez obzira iz koje zemlje potiču. Ova organizacija je 16. marta upozorila da se ne stigmatizuju ljudi koji imaju ili su imali virus.\nStigmatizacija i nakon samoizolacije\nStigmatizaciji su izloženi i oni koji su po povratku iz inostranstva izašli iz samoizolacije i nisu imali simptome. To se desilo našoj sagovornici iz Bosne i Hercegovine koja je 27. februara iz Italije stigla u BiH. Nije testirana na korona virus, niti je imala bilo kakve simptome. Nakon 14-dnevne izolacije otišla je na šalter bh Telekoma, u jednom gradu BiH, i službeniku na šalteru rekla da živi u Italiji. Kada je sutradan njena majka došla na isti šalter, kaže da joj je drsko prigovoreno zbog čega njena ćerka dolazi i zašto se nikom nije prijavila.\n"Rekao joj je gospođo, ja imam djecu, ja se brinem što se ona nikom nije prijavila ako je došla iz Italije. Jel ja sada na čelu treba da istetoviram datum dolaska na sarajevski aerodrom, koji je bio 27. februar? Ili da nosim rješenje sa sobom koje sam dobila na aerodromu pa da ga svima pokazujem, pa da se vidi da sam ja provela dvije sedmice kod kuće i da je to rješenje isteklo", kaže ova žena za RSE.\nStigmatizacija zaraženih korona virusom ili onih koji su poslati u samoizolaciju zbog mogućnosti da su zaraženi izazvana je pre svega neznanjem, a onda i strahom, kaže za RSE psihološkinja Vahida Djedović.\n"Ljudi su u strahu, boje se za vlastiti i život ljudi oko njih. Treba se informisati prvobitno, šta znači biti zaražen, šta znači korona virus. Imamo svakakvih vijesti koje moramo izabrati, ali i oslušnuti sebe", kaže ona.\nStigmatizaciju je prema njenim rečima teško sprečiti, ali postoje načini.\n"Svi se možemo naći u takvoj situaciji, svi možemo biti zaraženi i hajmo poći od sebe. Dakle, kako bismo mi voljeli da nas drugi tretiraju, ako smo mi ta zaražena osoba. I hajmo se onda tako ponašati i prema drugima. Nemojmo činiti drugima ono što ne bismo voljeli da nama drugi čine", dodaje Djedović.\nNa 'tapetu' i povratnici iz inostranstva\nU Srbiji je u pojedinim tabloidima objavljeno ime i fotografija mladića pozitivnog na korona virus, koji radi na kruzeru, sada usidrenom u blizini San Franciska u Sjedinjenim Američkim Državama, uz razgovor sa njegovom majkom. O nekim pacijentima su iznošeni podaci o tome kakve kompanije vode, kojim se poslovima bave uz navođenje u kom gradu žive. U nekim tekstovima se spekulisao o kretanju i kontaktima obolelih uz navođenje gradova u kojima žive i profesijama kojima se bave.\nPoverenik Srbije za informacije od javnog značaja i zaštitu podataka o ličnosti Milan Marinović apelovao je 9. marta na sredstva javnog informisanja da ne objavljuju podatke o licima inficirana korona virusom. Tada je u saopštenju Poverenika navedeno da su poslednjih dana učestale vesti o državljanima Srbije koji su zaraženi, uz informacije koje njihov identitet čine "određenim ili odredivim", čime se tim građanima narušenog zdravlja ugrožavaju privatnost i dostojanstvo.\nNovinarka Tamara Skrozza, koja je i članica Saveta za štampu, nezavisnog, samoregulatornog tela, kaže za RSE da je, s obzirom na stanje u medijima, očekivala mnogo gore stvari.\n"Imamo povremeno slučajeve otkrivanja identiteta inficiranih ljudi. Imamo slučajeve u kojima sami ljudi ili njihovi bližnji otkrivaju identitet. Ako se proceni da je neko potpuno svestan posledica otkrivanja sopstvenog identiteta ili svojih bližnjih, onda je na neki način u redu preneti i tu priču. Ali nije u redu ukoliko zloupotrebljavamo nečije neznanje da proceni kakav je efekat otkrivanja identiteta", napominje Skrozza.\nSkrozza, međutim, stigmatizaciju vidi i u upotrebi reči "zaražen".\n"Nekako je davno dogovoreno, pre svega ovoga, dok je AIDS bio glavna tema, da mediji pokušaju da tu reč zaraza, koja je bremenita negativnim konotacijama ako je ikako moguće zamene rečju inficiran, odnosno infekcija", poručuje Skrozza.\nNa "tapetu" su se našli i državljani Srbije koji se vraćaju u zemlju iz inostranstva zbog pandemije korona virusa. Na društvenim mrežama se mogu naći uvredljivi komentari, mada takvi ipak ne dominiraju, a u kojima se dovodi u pitanje patriotizam tih ljudi, te iznose optužbe da će oni proširiti virus u Srbiji. Ne zaostaju ni tabloidi, pa tako pojedini licitiraju koliko bi od više desetina hiljada onih koji su se vratili moglo da bude zaraženo korona virusom.\nPrethodno je premijerka Srbije Ana Brnabić, izjavila novinarima u Vladi Srbije, da su najveći bezbedonosni izazov Srbiji ljudi koji se, i pored apela srpskih vlasti, vraćaju iz inostranstva u zemlju, te da bi bilo patriotski da su ostali u tim zemljama u kojima su bili.\nOd pojave korona virusa krajem decembra 2019. u kineskom gradu Vuhanu, 159 zemalja i teritorija širom sveta prijavile su slučajeve obolelih od COVID-19, bolesti koju ovaj virus izaziva.\nŠirom sveta ima više od 222.000 obolelih. U svim zemljama Zapadnog Balkana ima obolelih a zemlje uvode rigorozne mere ograničenja kretanja kako bi sprečile širenje virusa.\nSvetska zdravstvena organizacija je više puta apelovala da je vreme za solidarnost.\n**Saradnja na tekstu: Predrag Tomović iz Podgorice i Marija Arnautović iz Sarajeva


Vesele čarape Sir | Dedoles\nKod proizvoda: GMRS019\nGdje je nestao tvoj sir? Pozajmili smo ga za snimanje detalja za ove slatke čarape. Ne brini, ne mirišu na sir. Naprotiv, za kvalitetu materijala smo se posebno pobrinuli.


Razglednica iz Grada Sunca: Kako izgleda jedan dan zabave u najvećem vodenom parku u BiH | Banovici-x.com\nVijestiZanimljivosti 05/08/2017 DESK 0\nAtrakcija koju u hercegovačkom kršu nadomak Trebinje gradi Rodoljub Drašković nikog neće ostaviti ravnodušnim. Cijeli splet zanimljivih sadržaja, bazena, adrenalinskih atrakcija i ugostiteljskih objekata...\nAtrakcija koju u hercegovačkom kršu nadomak Trebinje gradi Rodoljub Drašković nikog neće ostaviti ravnodušnim. Cijeli splet zanimljivih sadržaja, bazena, adrenalinskih atrakcija i ugostiteljskih objekata zabavit će vas cijeli dan, ali sve to nije više od desetog dijela “grada u gradu” kojeg ovaj uspješni poslovni čovjek stvara.\nJednog vrelog avgustovskog dana, kad je živa u termometru dosezala 40. podiok ekipa portala Klix.ba zaputila se na jugoistok Bosne i Hercegovine, da isporba sve ono što su građevinci neumorno stvarali zadnjih mjeseci, a što se već procjenjuje na investiranih 25 miliona KM.\nNa ulazu u Grad Sunca dočekala nas je njegova menadžerica Tamara Ratković, djevojka iz Trebinja, ponosna da u njenom gradu nastaje nešto tako veliko, još ponosnija što je ona važan dio toga.\n“Ulazna građevina osim biletarnice, obuhvata 19 apartmana, prodavnice, kancelarije uprave te ambulantu koja je neophodna na jednom ovakvom mjestu”, krenula nam je pojašnjavati Tamara korak po korak sadržaje Grada Sunca, vodeći nas prema prvom bazenu.\nPrvi bazen od šest bazena u parku nosi ime Omladinsko jezero i to je najveća vodena površina u Gradu Sunca, tu je adrenalinski stepen zabave na najnižem nivou i tu obično bude uvijek najviše roditelja i djece. Kako ulazite dublje u park tako se redaju atraktivniji sadržaji, tobogani sa višim stepenom adrenalina.\nSvaki tobogan ima svoje ime i osobu koja se brine za sigurnost\n“Svaki tobogan ima svoje ime te upustvo za upotrebu, preporučuje se poseban položaj tijela što se treba ispoštovati za veću sigurnost. Na svakom toboganu stoji redar sa pravilima, sve mimo upozorenja posjetioc radi na sopstvenu odgovornost. Najviši tobogan trebao je biti visok 21 metar, ali mislim da je na kraju ispao čak 24 metra. Najvažnije stvari na našem aqua parku su bezbjednost i higijena, mnogo vodimo brige oko toga”, jasna je Tamara Ratković i to se stvarno vidi jer uz svaki bazen primjetit ćete spasioce, iako niti jedan bazen nije dublji od 180 centimetara.\nKako što je to uobičajeno različito je radno vrijeme pojedinih sadržaja, oni zahtjevniji, namijenjeni mladima kreću sa radom kasnije, jer se mladi kasnije bude i kasnije dolaze na bazene u odnosu na npr. roditelje sa djecom.\nPored bazena gledamo gradilište hotela koji će nositi ime Panorama ili Vidikovac, tek će odlučiti, a zgrada će imati još tri sprata u odnosu na ova do sada sagrađena. Hotel će biti najluksuzniji sadržaj parka, nešto niže je Galija, koja će biti završena već za dva mjeseca, a u njoj je planiran wellness centar.\n“Trenutno se hrana služi u dva objekta, obično je to ono što nazivamo brza hranom, kasnije će doći luksuzni restorani. Postoji VIP objekat i on se od drugih prostora razlikuje po karti pića, na ostalim od alkoholnih imate samo pivo, a ovdje možete popiti i nešto jače, posebno domaća, autohtona vina”, kaže nam naša sagovornica.\nVeć sada zapošljavaju više od 120 radnika\nMalo je prostora u kopnenom dijelu ovog regiona koji mogu konkurisati ovom vodenom parku, vjerovatno je u Bosni i Hercegovini ovo bez premca najatraktivniji sadržaj ovog tipa. Za Trebinje je on posebno bitan jer već u ovoj početnoj fazi zapošljava više od 120 radnika.\nBroj radnika će porasti kad se u samom vodenom parku sagrade još četiri velika objekta, a svake sezone će se sigurno na sezonskim poslovima zaposliti još 200 ljudi. Zahvaljujući sjajnom hercegovačkom vremenu park može da radi najmanje pet mjeseci godišnje.\n“Do sada je sagrađeno samo 10 posto od onoga što je Rodoljub Drašković planirao, od ukupno 800 hektara, sada je u funkciji 80. Planirani su još varoš čaršija sa trgom i 460 tipskih vila, sportski sadržaji te u posljednjoj fazi plantaže autohtonih vrsta voća”, kaže nam Ratković.\nCijene samo na prvi pogled izgledaju skupe. Za djecu do sedam godina ulaz je besplatan, za one malo starije, od sedam do osamneast godina plaća se 15 KM, a za odrasle je dnevna ulaznica 20 KM. Od naredne godine bit će i sezonske karte. Dino park sa 15 replika dinosaurusa i splash safari za djecu se dodatno plaća i on radi samo od 18 sati te za njega morate izdvojiti 10 KM. Plaćanjem ulaznice dobijate besplatan parking, ležaljku, suncobran… Ugostiteljska ponuda je odlična, sve je prepuno naravno domaćih Swisslion proizvoda, od sokova do sladoleda.\nVeć ima porodica koje ovdje provode svoj godišnji odmor\n“Već imaju slučajeve da porodice iz Podgorice dolaze sedam dana na godišnji odmor u Grad Sunca, dolaze ljudi iz drugih dijelova Bosne i Hercegovine, okolnih zemalja, građani Trebinja, a tek od naredne sezone kreću ozbiljnije marketinške kampanje i turističke ponude”, zaključuje naša domaćica u sjajnom Gradu Sunca, njegova menadžerica Tamara Ratković.\nVrijeme prolazi brzo kad je čovjek okružen mnoštvom sadržaja te zaista uslužnim i profesionalnim osobljem, još uz to ako malo pripazite na detalje koji nisu toliko do samog vodenog parka, koliko do lokalne zajednice ili vas samih, bit će vam sjajno.\nI sada, kao i u vrijeme prije svečanog otvaranja, kad smo prvi put bili u Gradu Sunca silazak sa magistralnog puta u Dražinom Dolu nije obilježen, pristupna saobraćajnica se na manjem dijelu tek trebala asfaltirati, a važna je i sitnica da ne smijete zaboraviti ponijeti papuče. Na plus 40 stepeni umjetna zelena trava koja prekriva sve prostore između vodenih sadržaja postaje toliko vruća da je teško prohodna za bosu nogu. Sve ostalo je bez greške.


Juniorsko Prvenstvo sveta: Srbija direktno u četvrtfinalu! - Vaterpolo vesti\nPočetna » Nacionalna selekcija » Juniorsko Prvenstvo sveta: Srbija direktno u četvrtfinalu!\nJuniorsko Prvenstvo sveta: Srbija direktno u četvrtfinalu!\n(Foto: Alexander Kothe)\nNa Svetskom prvenstvu za igrače do 18 godina koje se od 2. avgusta održava u Istanbulu Srbija je završila grupnu fazu takmičenja sa 4 pobede, i direktno se plasirala u četvrtinu finala gde u petak od 21.00 čeka pobednika duela Australija – Italija. U slučaju plasmana u polufinale mladići pod vođstvom Vladimira Vujasinovica mogli bi se naći u borbi sa Crnom Gorom koja je pored Srbije jedina ekipa sa 4 pobede u grupi. Crnogorci u četvrtfinalu čekaju pobednika meča Japan – Turska. Jedini pravi izazov u Grupi D za Srbiju je bio meč 3. kola sa selekcijom Hrvatske koja je pobeđena 11:9, uglavnom zahvaljujući boljoj igri u drugom poluvremenu. Pre toga lako je savladan Peru 31:1, potom Novi Zeland sa 18:8, dok je u poslednjem kolu u sredu nadigrana Kanada 20:3. Mečeve sa Juniorksog Svetskog prvenstva možete pratiti na http://www.ywcistanbul2014.com/.\nSavršen učinak Srbije u grupnoj fazi i izuzetna gol razlika ohrabruju pred presudne duela, ali pravi protivnici i borba za mealju ih tek očekuju. Već u četvrtfinalu rival bi mogla biti uvek neugodna Italija, koja je prethodnih godina bila najveća prepreka srpskom timu na putu ka zlatnim medaljama u mlađim kategrijama. Italijani su uspeli da se izbore za drugo mesto u Grupi C zahvaljujući velikom preokretu protiv domaće Turske u poslednjem kolu. Turci su pred svojom publikom u sredu imali dva gola prednosti pred završnu četvrtinu, ali je Italija uspela da sa 4 gola preokrene, stigne do bodova i osvoji drugo mesto u Grupi C.\nInače, najbolja je u Grupi C bila selekcija Rusije, koja je igrala nerešeno sa Turskom, ali bila bolja od Italije 9:7. U Grupi A, Mađarska je osvojila prvo mesto sa 7 bodova, koliko je imala i Španija, ali su Španci imali nešto slabiju gol razliku. Grupom B dominirala je Crna Gora, a tim Mirka Vičevića savladao je Japan, Australiju, Argentinu i Iran.\nMečevi četvrtine finala na programu su u petak, a dan ranije na otvorenom plivalištu Galatasaraja igraju se utakmice osmine finala.\n07/08/2014 u 17:28\nako ovako igraju i izgledaju svi nasi igraci treba da budu prvaci svemira !!!!!\n08/08/2014 u 04:15\nSrbija igra od 17:40, a trebalo je da igra od 19:00 (kada igraju domaćin Turska i Mađarska). Crna Gora igra protiv Španije. Italija je nezgodna po Srbiju, kako seniori tako i mlađe kategorije. Udovičić i Savić se nisu proslavili, videćemo šta će uraditi Vujas.


Najpovoljnija izrada web sajtova | utrenu.com\nIzrada i redizajn sajtova, izrada Web prodavnica i portala.\nPošaljite zahtev i pogledajte ponude programera, kao i cene izrade sajtova.\nWeb dizajner je neko ko je kreativan i tehnički sposoban, i potrebno je da koristi obe veštine za izgranju ili redizajn sajta. Zadatak Web dizajnera je da od Vaše ideje stvori funkcionalan i lak za korišćenje, ali i estetski privlačan sajt za Vaše korisnike.\nSrodne stranice: SEO optimizacija, pisanje tekstova za blog, izrada aplikacija.\nPošaljite zahtev i uskoro očekujte ponude od web dizajnera. Pogledajte cene izrade sajtova i profile web dizajnera. Pitajte ih za sve dodatne informacije i izaberite ponudu koja Vam najviše odgovara!


LSV | Obeleženo 70 godina od ustanka u Vojvodini i Jugoslaviji\nNa okruglom stolu koji je tim povodom organizovalo Društvo za istinu o Narodnooslobodilačkoj borbi i Jugoslaviji - Odbor za Vojvodinu, bilo je reči o dešavanjima koja su prethodila tom ustanku, društvenim uslovima u tadašnjoj Vojvodini, Srbiji i Jugoslaviji, kao i o rezultatima ali i poukama koje je za budućnost neophodno izvući iz tih dešavanja. Na skupu je, između ostalog, istaknuto i da je taj ustanak bio početna tačka stvaranja Titove Jugoslavije kao države i Vojvodine kao unutrašnjim državnim pravom priznatog subjekta u njoj.\nSuprotstaviti se reviziji prošlosti\nPozdravljajući prisutne, Maja Sedlarević je istakla da je Skupština APV pravo mesto za razgovor na ovu temu, a da je obeležavanje ovog jubileja neophodno iz više razloga, pre svega zbog sve prisutnijih pokušaja prekrajanja istorije.\n"U poslednjih dvadesetak godina suočavamo se sa pokušajima prekrajanja istorije, sa ciljem da se redefinišu istorijske istine o antifašističkom pokretu u Vojvodini, Srbiji i Jugoslaviji i sa ciljem da se rehabilitzuju snage poražene u antifašističkom ratu i njihovi saveznici i sledbenici u Srbiji i Jugoslaviji. Zato svi zajedno imamo jednu posebnu odgovornost - dužni smo da se suprotstavimo bilo kakvom prekrajanju istorije i jačanju profašističkih, nacionalističkih i ideja i pokreta " istakla je Sedlarevićeva. Ona je podsetila da u savremenoj demokratskoj Evropi istorijsku istinu o fašizmu i antifašističkom pokretu niko više ne dovodi u pitanje niti pokušava da rehabilituje i amnestira ideje nacionalizma i fašizma.\n"Objektivna istoriografija u Evropi odala je dužno priznanje za doprinos Jugoslavije, Srbije i Vojvodine u slamanju fašizma u Drugom svetskom ratu i zato je apsurdno da se danas u Srbiji velike žrtve i značajan doprinos naših građana ne samo prećutkuju, nego i falsifikuju " navela je ona. Sedlarevićeva je dodala da je upravo zbog toga neophodno zapamtiti pouke iz Drugog svetskog rata, kako se slične situacije ne bi ponavljale u istoriji.\nSuočavanje politike i prošlosti\nO ustanku je zatim govorio istoričar dr Ranko Končar, koji je ukazao da ovom velikom istorijskom događaju vreme u kojem se on obeležava uglavnom nije politički naklonjeno. Kako je naveo, na delu je suočavanje politike sa prošlošću što neminovno dovodi do njenog revidiranja ili mitskog tumačenja\n"Danas imamo i reviziju i obnavljanje jednog mita preko različitih i političkih i naučnih interpretacija do traganja za grobovima. Takav pristup ovoj prošlosti izvesno vodi necivilizacijskom pristupu tako vrednim istorijskim zbivanjima i njenoj banalizaciji i kompromitaciji " upozorio je on. Končar je naveo i da se u svemu tome izgubilo istorijsko osećanje za antifašistička svojstva pokreta koji se razvio od jula 1941. godine.\n"Još je čudnije što se ne zna ili se zanemaruje da su ta antifašistička svojstva pokreta duboko povezala narode jugoslovenskog prostora sa evropskom istorijom, koja je bila osnov današnje moderne Evrope i njenog političkog i ekonomskog identiteta " zaključio je Končar.\n(BILSV, 22. 06. 2011.)


Korupcija u javnim nabavkama nas košta 600 miliona evra : Nadlanu.com\nKorupcija u javnim nabavkama nas košta 600 miliona evra\nObjavljeno 28. maj 2013. / 23:56:24\nGostujući na Radio-televiziji Srbije, Jovanović je izjavio da postoje veliki pritisci da se pojedine ustanove izuzmu od primene novog Zakona o javnim nabavkama, ali zakon mora da bude jednak za sve.\nU prvih mesec i po dana primene novog Zakona o javnim nabavkama, apotekarske ustanove su ga dočekale nespremne i desile su se nestašice lekova, zbog čega je morala da se odobri nabavka lekova po hitnom postupku u vrednosti od 2,2 milijarde dinara, rekao je Jovanović.\nOn je istakao da je to bio iznuđeni potez i čak pokušaj ucene apotekarskih ustanova, ali je bilo važno normalizovati tržište lekova.\nSve odredbe u Zakonu o javnim nabavkama postoje već 10 godina, jer je prethodni zakon donet 2004. godine, ali se nisu striktno primenjivale i zato je bilo mnogo slučajeva korupcije, objasnio je Jovanović.\nSve javne nabavke, i male i velike vrednosti, biće objavljene na portalu Uprave za javne nabavke, rekao je Jovanović i ukazao da će ustanove kulture biti izuzete u nekim slučajeva raspisivanja javnih nabavke koje su specifične prirode.\nPrema novom zakonu, nadležnost da kontroliše i sprečava korupciju ima Uprava za javne nabavke, a tu je i novoustanovljena funkcija "građanskog nadzornika" za javne nabavke vrednije od milijardu dinara, objasnio je Jovanović.\nNOVI CRNI REKORD U SRBIJI: Preminulo 48 osoba, gotovo osam…\nTo praktično znači da Uprava za javne nabavke slučajeve korupcije i uočene nepravilnosti prijavljuje nadležnom tužilaštvu, Državnoj revizorskoj instituciji i MUP-u Srbije, naveo je on.\nGlavni i odgovorni urednik časopisa "Biznis" Radojka Nikolić podsetila je na reči šefa misije EU u Beogradu Vensana Dežera iz 2010. godine da Srbija zbog korupcije u javnim nabavkama "godišnje gubi 800 miliona do milijardu evra iz budžeta".\nNikolić je ocenila da je Srbija u proteklih 10 godina izgubila najmanje pet milijardi evra zbog korupcije u javnim nabavkama, ako se računa da smo godišnje gubili 500 miliona evra, ali je postavila pitanje gde je otišao taj novac građana Srbije.\nObjašnjavajući kako je došlo do korekcije gubitaka sa milijardu na 600 miliona evra godišnje, Nikolić je ukazala da su se vrednosti javnih nabavki smanjile usled krize.\nPitanje je da li država mora da troši tri milijarde evra godišnje za javne nabavke, imajući u vidu da smo mala zemlja i da se nalazimo u ekonomskoj krizi, zapitala je Nikolić.\n(Izvor: RTS, Tanjug)\nBEBA A: Anastasija Ražnatović oduševila fanove uspomenom iz…\nPRAZNIČNA ČAROLIJA: Nikolina Kovač pohvalila se raskošno…\nNE ZNAM KOLIKO JE SVE TO BILO OZBILJNO: Lav Pajkić iskreno o…\nNEKAD MOJE BEJAŠE: Željko Ražnatović u očevim starim…\nSTIGLI PREDLOZI KRIZNOG ŠTABA: Nove mere stupaju na snagu u…


Osvojite nebo novim džet pekom kao Toni Stark - Muški magazin - trendovi, fitness, lifestyle, saveti, devojke... `\nIli biste se možda, pre opredelili za ovo mlazno Iron Man odelo, koje će učiinti da se osećate kao pravi superheroj. Ričard Brovning, britanski inžinjer entuzijasta, kreirao je ovaj leteći set pruživši javnu demostraciju svoje kreacije ispred nekoliko hiljada ljudi na događaju Farnborough International Airshow.\n"Ovo je energetski skup proces održavanja čoveka u levitirajućem stanju i slobodnom prostoru, sa veoma malom opremom. On konzumira dosta goriva i prilično je bučan", izjavio je Brovning, direktor kompanije Gravity Industries. "Umesto stvaranja neke aplikacije, vojne ili istraživačko/spasilačke, ovaj moj projekat zasniva se na inspirisanju ljudi i pružanju osećaja bliskog snu, odnosno, letenja nalik superheroju."\nBrovning je takođe, najavio i skupoceni ugovor sa razvojnim lancem Selfridges, radi prodaje Gravity Jet Suits opreme u njegovoj londonskoj prodavnici, u Oksford Stritu. Međutim, komecijalni proboj ovog sistema trajaće nešto duže jer je do sada kreirano svega devet mlaznih odela, dostupnih u prodaji sa cenom od 440.000 dolara. Tri anonimna kupca već su izrazila interesovanje za kupovinu ovih letećih odela.\nOdelo sa svim svojim komponentama teško je svega 27 kilograma i može leteti na visinama do 3.658 metara, pri maksimalnim brzinama od 51,5 km/h. Pet kerozinskih gasnih turbo motora fiksirano je na ruke i leđni deo egzoskeleta kreiranog od ugljeničnih vlakana, pružajući odelu vreme letanja do četiri minuta. Odelo je sastavljeno od 3D štampanih komada. Prilikom kupine uračunat je i trening, tačnije, obuka za letenje i manevrisanje ovom opremom. 39 godina star bivši rezervista Kraljevskih marinaca i trgovac komoditetima, kreirao je svoje superherojsko odelo u razmaku od svega godinu dana.\nPROČITAJTE SLEDEĆI TEKST: Novi 4K OLED TV kompanije Bang & Olufsen


Saobraćaj se na većini puteva u Republici Srpskoj i FBiH odvija po suvim i mjestimično vlažnim kolovozima, dok je na dionicama koje prolaze kroz usjeke i pored kamenih kosina povećana opasnost od odrona zemlje i kamenja na kolovoz.\nNa dionicama magistralnog puta Crkvina - Modriča jedan i Šešlije - Johovac, kao i na dionici Ustiprača - Međeđa, u toku su radovi, zbog čega se saobraćaj odvija usporeno.\nU FBiH na auto-putu zbog radova na dionici Sarajevo sjever - Podlugovi, saobraćaj se odvija dvosmjerno, suprotnom trakom od zone radova.\nIz AMS podsjećaju vozače da je granični prelaz Kozarska Dubica otvoren za međunarodni putnički saobraćaj.


NA ODMOR U PLANINE NA SNEG\nValter on Mon Feb 08, 2016 7:42 pm\nSkijališta: U Ski centru Kopaonik promet povećan\nBeta | 05. februar 2016\nSkijališta Srbije saopštila su danas da je u prva dva meseca sezone u ski centru Kopaonik za 25 odsto veći promet nego u istom periodu prethodne sezone\nBEOGRAD - Skijališta Srbije saopštila su danas da je u prva dva meseca sezone u ski centru Kopaonik za 25 odsto veći promet nego u istom periodu prethodne sezone.\nVršilac dužnosti direktora Skijališta Srbije Dejan Ljevnaić ocenio je da je ova sezona bolja od prošlogodišnje i da je za dva meseca prodato više od 90.000 ski karata i ostvareno više od 1,8 miliona vožnji.\nOn je rekao da sve veći broj stranih turista potvrđuje da je Kopaonik postao lider u regionu i dostigao evropski kvalitet i dodao da interesovanje turista za srpske ski centre raste svake godine.\n"Od početka sezone svakog dana na stazama ima po nekoliko hiljada skijaša. Samo u jednom danu skija više od 6.000 skijaša i bordera. To pokazuje da smo opravdali poverenje i da su korisnici naših usluga prepoznali kvalitet", rekao je Ljevnaić.\nKakoje istakao, Skijalištima Srbije cilj je pozitivno poslovanje u 2016. godini, a trenutni tok skijaške sezone ukazuje da će ova godina biti veoma uspešna.\nKako navode Skijališta, i pored temperatura u plusu, ski centri Kopaonik, Stara planina i Tornik rade nesmetano.\nRe: NA ODMOR U PLANINE NA SNEG\nValter on Mon Feb 08, 2016 7:43 pm\nUz rane popuste jeftinije do 40 odsto\nAgencija "1A travel" i ove godine nudi najbolje i najpovoljnije aranžmane za letovanje u Turskoj. Hotel "Titanik deluks Belek" u ponudi ima akva-park i najveći spa-centar u Evropi\nAGENCIJA "1A travel" je uveliko počela sa rezervacijama aranžmana za letovanja, a kao i prethodnih godina, postoji veliko interesovanje putnika da ranom uplatom ostvare velike popuste. U slučaju aranžmana za Tursku, u Antalijskoj regiji, popusti se kreću i do 40 odsto.\nU ponudi agencije je i veliki broj hotela kojih nije bilo prethodnih godina, a jedan koji se već godinama izdvaja svojim sadržajima i uslugom je hotel Titanic Deluxe Belek, na šest kilometara od centra Beleka, u mestu Kadrij. Hotelski kompleks je otvoren 2013. godine i ima ukupno 551 sobu, najrazličitijih tipova, od standardnih, superior, preko porodičnih. Za one najprobirljivije tu su deluks vile pored bazena, na dva sprata, koje imaju i batlera. "Ultra ol inkluziv" usluga hotela je vrhunska, a gostima su na raspolaganju pored glavnog, još pet restorana, dodatnih pet "a la kart" restorana, jedan dečji i ukupno 13 barova.\nZa zabavu i rekreaciju, gosti mogu da koriste zatvoreni, ogroman otvoreni bazen, olimpijski bazen, akva-park i nekoliko manjih bazena. Tu su još i veliki broj sportskih terena, fitnes centar, a za zaljubljenike u golf, hotel obezbeđuje besplatan prevoz do nekog od mnogobrojnih terena u Beleku. Pored diskoteke, u hotelu se organizuju i posebni večernji programi i živa muzika, pozorišne predstave i akrobatski spektakli. Ukoliko poželite da se malo opustite, to možete da učinite u velelepnom spa-centru hotela koji je verovatno i najveći u Evropi. Do plaže možete da prošetate nekoliko minuta ili otplovite brodićima rekom koja protiče kroz kompleks i uliva se u more.\nZa dodatne informacije posetite www.1atravel.rs ili pozovite kol-centar agencije "1A travel" na broj 011/655-7800.\nDa bi boravak gostima ovde učinio još pristupačnijim, ovaj hotel je jedan iz popularne ponude turističke agencije "1A travel", nazvane "dvoje dece gratis". To podrazumeva besplatan smeštaj u superior sobama za dvoje dece uzrasta do 12 i devet godina.


”Košta” 25 miliona eura: Stefan Savić najskuplji crnogorski fudbaler | UdriMuski\n”Košta” 25 miliona eura: Stefan Savić najskuplji crnogorski fudbaler\n05. 01. 2017 - 10:35\nStefan Savić najskuplji crnogorski fudbaler\nSavić je standardan u odbrani Atletika, sa kojim je prošle sezone stigao do finala Lige šampiona. Njegova tržišna vrijednost značajno je porasla u posljednje dvije godine, od kako je postao nezamjenjiv u sastavu Atletika, a sjajne partije Savić pruža i u dresu reprezentacije.\nKada su u pitanju ostali fudbaleri iz crnogorske reprezentacije, Stevan Jovetić, igrač Intera procijenjen je na 10 miliona, dok Mirko Vučinić, član Al Džazire, „vrijedi“ pet miliona eura. Od ostalih reprezentativaca Crne Gore, popularnih „hrabrih sokolova“, Nikola Vukčević, član portugalske Brage procijenjen je na tri miliona, Marko Simić iz izraelskog Makabija vrijedi 2,2 miliona eura, dok se vrijednost Žarka Tomaševića, Marka Bakića i Adama Marušića procjenjuje na 1,5 miliona eura.\n- Telekom Prva liga vrijedi 30 miliona -\nTelekom Prva lige Crne Gore po kvalitetu je na nivou prošle sezone i u ovom trenutku svi igrači vrijede 30 miliona eura. Fudbaler Mladosti iz Podgorice Milan Đurišić, prema podacima portala Transfermarkta, najskuplji je igrač lige, čija je vrijednost procijenjena na 475 hiljada eura.\nUprkos ne previše zapaženim rezultatima crnogorskih fudbalskih klubova u evropskim takmičenjima tokom kvalifikacionog ciklusa, crnogorska fudbalska liga posljednjih godina bilježi trend rasta kada su kvalitet klubova i vrijednost igrača u pitanju. Nakon sticanja nezavisnosti Crne Gore, 2006. godine, Fudbalski savez ove zemlje formirao je tri ranga takmičenja. Telekom Prva liga CG broji 12 klubova, u kojoj nastupa 278 fudbalera, prema podacima transfermarkta, jednog od najrelevantnijih portala u svijetu fudbala vrijedi 30 miliona, što je pokazatelj da je liga na nivou kvaliteta približna prošloj sezoni, kada je vrijednost timova 12 ekipa iznosila 31,5 miliona eura.\n- Hrvatska liga najvrjednija u regionu -\nPrema analizi portala transfermarkt, Telekom Prva liga Crne Gore rangirana je na 38. mjestu na listi najvrjednijih evropskih liga. Vrjednija je od nacionalnih šampionata Finske, Jermenije, Luksemburga, Malte, Estonije, Islanda, Velsa, Sjeverne Irske i Farskih Ostrva. Od zemalja regiona, najbolje plasirana je Prva liga Hrvatske, na 16. mjestu, Super liga Srbije je 23., Premijer liga BiH na 29., dok je Prva liga Slovenije na 32. mjestu.\nOd ukupno 278 fudbalera, koliko nastupa u domaćem šampionatu Crne Gore, 39 su stranci, odnosno 14 odsto. Prosječna starost igrača je 24,9 godine.\nNajviše titula domaćeg šampionata imaju Sutjeska, Budućnost i Rudar po dvije, dok su se Mladost, Mogren i Zeta po jednom okitili titulom prvaka Crne Gore. Nakon 17 odigranih utakmica u sezoni 2016/2017, Budućnost je prva sa 42 boda, jedanaest više od Mladosti.\nNajvrjedniji igrač Prve Telekom lige CG je fudbaler Mladosti Milan Đurišić, čija je vrijednost 475 hiljada eura. Slijedi Blažić iz Iskre, čija se vrijednost procjenjuje na 400 hiljada eura. Podgorička Budućnost ima najskuplje igrače u Crnoj Gori, čija je vrijednost oko 3,6 miliona eura. Najmlađi tim u ligi ima Zeta, čiji je prosjek 22,8 godina.\n- Transfer Bakića i dalje rekord -\nKada su u pitanju transferi fudbalera iz crnogorske lige, rekord drži Marko Bakić, fudbaler Brage. Njega je Mogren 2012. godine prodao Torinu za tri miliona eura. Da je budvanski klub itekako dobro poslovao, potvrđuje i transfer Petra Grbića iz Mogrena u Olimpiakos 2011. godine. Vrijednost transfera iznosila je milion eura.\nOsim Mogrena, Zeta je takođe primjer dobre transfer politike. Ovaj klub je 2005. godine Olimpiakosu prodao Marića za milion eura, da bi dvije godine kasnije Darko Marković prešao iz Zete u Pahtakor za 700 hiljada eura. Podgorička Budućnost je najbolju prodaju obavila u sezoni 2010/2011, kada je aktuelni crnogorski reprezentativac Fatos Bećiraj prešao u Dinamo iz Zagreba za obeštećenje od 650.000 eura.


Vesti online / Vesti / Srbija / Srbija prva u Evropi po broju nezaposlenih\nNeslavan rekord u vlasništvu Srbije: Ljudi bi da rade, a posla nema\nNaime, bez obzira na to da li su tek na pragu punoletstva ili su već u sedmoj deceniji života, čak 762.576 naših građana sanja isti san - posao. Neizvesnost, ali i besparica, koja kao zla para uvek ide uz nju, uvezala je sve one koji ne bi imali ništa zajedničkog samo da su okolnosti malo drugačije.\nTako je, primetili bi mnogi, u Srbiji stalo sve sem redova na birou. Standardno su nepregledni, dugački, tužni...\n- Smanjio se, ipak, u odnosu na maj prošle godine - uveravaju nas u Nacionalnoj službi za zapošljavanje. - U istom periodu prošle godine posao je čekalo 1.546 građana više nego danas.\nNedovoljno - reći će običan svet i oni koji govore u njihovo ime. Tako je u programu baš svake partije suzbijanje nezaposlenosti označeno kao državni prioritet, a iste ambicije čuju se i iz redova sindikata, privrednih saveta, komora, institucija...\nIsplate na birou\nSvakoga meseca u proseku oko 68.000 nezaposlenih iskoristi pravo na novčanu naknadu. Najmanji mesečni (neto) iznos koji im pripada je 14.199 dinara, dok je najveći 28.397 dinara - kažu u NSZ. - Na ovu pomoć pravo imaju nezaposleni u slučaju prestanka radnog odnosa, bilo da je reč o radu na određeno vreme ili probnom radu, kao i u slučajevima otkaza usled tehnološkog viška, proglašenja stečaja... Dužina isplate ovih naknada zavisi od prethodnog radnog staža nezaposlenog, pa je tako najkraći interval tri meseca, a najduži dve godine.\nEfekti su poražavajući. To, međutim, ne bi trebalo da bude iznenađujuće ako se pogleda stepen ozbiljnosti koji je država pokazala u rešavanju ovog problema. Doduše, Vlada Srbije je, na predlog Ministarstva ekonomije i regionalnog razvoja, usvojila Nacionalnu strategiju zapošljavanja za period 2011-2020. godine, sa osnovnim ciljem da se u tom roku „uspostavi efikasan, stabilan i održiv trend rasta zaposlenosti i da se politika zapošljavanja uskladi sa tekovinama EU“.\nIstovremeno je, međutim, prepolovila budžet za aktivne mere zapošljavanja i Nacionalnoj službi za zapošljavanje prebacila tričavih 3,4 milijarde dinara! S druge strane, samo za isplatu novčane pomoći onima koji dane provode na birou izdvojila je pet puta više novca nego što troši za programe zapošljavanja. I ti su spiskovi sve duži. Na kraju 2011. je, primera radi, ispisivano 63.395 čekova, a na početku iste godine 70.142.\nNezaposlenost je pogodila i sve 34 zemlje članice Organizacije za ekonomski razvoj (OECD). U februaru je na ovom području, koje se prostire od severne Amerike do Rusije bilo nezaposleno blizu 45 miliona ljudi, što je 0,4 miliona više u odnosu na isti mesec prošle godine i čak 14,3 miliona više nego na početku krize februara 2008. godine.\nKoliko se onda politički vrh pokazao zrelim da reguliše ovaj problem i da li uopšte ima leka - odgovara nam Ljubisav Orbović, predsednik Saveza samostalnih sindikata Srbije.\n- Da je država radila dovoljno na suzbijanju nezaposlenosti ne bi ni došli dovde. Naprotiv, svojim ponašanjem samo je pomogla da se ova stopa dodatno podigne, a tome je najviše doprinela lošim privatizacijama koje nisu imale ni cilj ni smisao. Otpušteno je previše ljudi, a premalo je otvoreno radnih mesta.\nOn zato smatra da i novi saziv očekuju preteški izazovi, ali nema vere da će se dobro rešenje brzo naći.\n- Pitanje nezaposlenosti je bilo aktuelno samo kao predizborni program i služilo je za zamajavanje naroda. Još se ni ne naziru jasne taktike koje će se ubuduće primenjivati. Zato će i nova vlada imati veliku odgovornost, biće joj veoma teško, ali se bojim da će doživeti i dosta neprijatnosti ako joj rešavanje najvećeg problema ne pođe za rukom.\nOrbović misli da je podsticanje privrede neophodno, ali ne na način kako se to do sada radilo - upumpavanjem subvencija stranim firmama za „babino brašno“:\n- Strane kompanije donele su loš kvalitet radnih mesta, a broj novozaposlenih nije se ni primakao broju otpuštenih. Nemoguće je otvoriti radna mesta a ne dozvoljavati domaćoj privredi da konačno stane na svoje noge.\nIsto smatraju i stručnjaci iz Međunarodne organizacije rada. Prema procenama koje je iznela struka, bez vidljivije privredne aktivnosti šanse da se pomaknemo sa mrtve tačke jednake su nuli.\nŠumadija, pa ostali\nNajveće učešće u registrovanoj nezaposlenosti ima region Šumadije i zapadne Srbije (32,36%), zatim Vojvodine (26,93%), južne i istočne Srbije (26,64%), Beogradski region (13,21%)...\n- Rast BDP mora da bude veći za bar jedan procenat nego što je danas - procenjuje Jovan Protić, nacionalni koordinator Međunarodne organizacije rada u Srbiji. - Da bi se stopa nezaposlenih smanjila za 0,2 odsto, BDP mora da poraste bar jedan procentni poen. A prema zvaničnim prognozama, BDP će u ovoj godini porasti svega 0,5 odsto.\nProtić, međutim, ukazuje i na još jedan preduslov za podsticaj zapošljavanju. A to je brisanje suvišnih propisa.\n- Da bismo lakše zaposlili nekoga neophodno je omogućiti fleksibilniji ulazak na tržište rada. To se može postići samo izmenama Zakona o radu, koji je, za ove tržišne uslove, prestrog.\nOn smatra da bi „omekšavanjem“ uslova za izlazak sa tržišta rada - kao što je ukidanje obaveze poslednjem poslodavcu da plaća otpremninu za celokupni radni staž i u ime svih prethodnih gazda - mnogi lakše odlučivali o upošljavanju starijih radnika. Od njih se danas beži glavom bez obzira jer predstavljaju sinonim za finansijski debakl. Ujedno, produžavanjem rada na određeno vreme poslodavaci bi bili lakše ruke pri potpisivanju novih ugovora.\nDo tog trenutka ćemo se izgleda dobro načekati. Nijedan od ovih predloga ne može da se realizuje dok ne dobijemo novo državno rukovodstvo, a kada će rasporediti potonje funkcije još se ni ne naslućje. Zato je onima sa početka teksta preostalo samo da i dalje čekaju bolja vremena na birou. Ako je verovati statistici, doći će tek za tri godine i šest meseci, koliko nezaposleni u proseku čekaju svoj novi posao.\nJužna Koreja rekorder\nNajniža stopa nezaposlenosti je zabeležena u Južnoj Koreji - 3,7 odsto. I to je, međutim, više nego na početku godine.\nIpak, nije baš sve ni u tim (ne)srećnim okolnostima, već i u predispozicijama. Ni tu se, nažalost, ne možemo pohvaliti.\nSamo sa osnovnom školom poslu se nada čak 218.641, odnosno 28,67 odsto ukupnog broja nezaposlenih. Dva razreda srednje škole ima ih 33.151, a tri 196.971. Završenu srednju školu ima 214.311, odnosno 28,1 odsto, a fakultet 52.127.\nZato su stručnjacima u NSZ ruke poprilično vezane, jer, u trenutku kada je tržište gladno menadžera, stručnjaka za finansije i informatičkih magova, naša ponuda radne snage nije na zavidnom nivou.\nI svetski eksperti upozoravaju da je struktura nezaposlenih veći problem od pukog broja. A najviše ih boli što su bez posla - mladi. U Španiji i Grčkoj čak polovina mladih ne radi. Ni Srbija nije mnogo bolja. Godinama unazad najveće učešće u registrovanoj nezaposlenosti čine upravo oni koji bi trebalo da haraju tržištem. Starih između 25 i 29 godina je u ovom času čak 13,69 odsto u ukupnom broju nezaposlenih, a dlaku iza njih su oni između 30 i 34 godine (12,50 odsto). Ni njihovo obrazovanje nije za pohvalu, jer više od 45.000 nema ama baš nikakav zanat u rukama.\nNedelja 17.06.2012. 09:23\n"Bravo" za srbe koji su opet mogli da glasaju za istu bandu, koja im je omogućila ovako visok plasman ! "Bravo" !!!\nZabrinjavajući je toliki veliki broj ljudi samo sa osnovnom školom. Šta bi oni i mogli da rade? posla nema ni za školovane.\nNedelja 17.06.2012. 09:29\nЈош ћемо ми срби много пропатити због своје глупости.Бирати-гласати опет за оне који су нас довели до просјачког штапа је чист мазохизам.